Avis juridique important

|

32004D0289

2004/289/ΕΚ: Απόφαση του Συμβουλίου, της 22ας Μαρτίου 2004, σχετικά με τη μερική αποδέσμευση, υπό όρους, ενός δισεκατομμυρίου ευρώ στο πλαίσιο του ένατου Ευρωπαϊκού Ταμείου Ανάπτυξης για τη συνεργασία με τις χώρες της Αφρικής, της Καραϊβικής και του Ειρηνικού για τη σύσταση διευκόλυνσης για τα ύδατα

Επίσημη Εφημερίδα αριθ. L 094 της 31/03/2004 σ. 0057 - 0058

Απόφαση του Συμβουλίουτης 22ας Μαρτίου 2004σχετικά με τη μερική αποδέσμευση, υπό όρους, ενός δισεκατομμυρίου ευρώ στο πλαίσιο του ένατου Ευρωπαϊκού Ταμείου Ανάπτυξης για τη συνεργασία με τις χώρες της Αφρικής, της Καραϊβικής και του Ειρηνικού για τη σύσταση διευκόλυνσης για τα ύδατα(2004/289/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 δεύτερο εδάφιο,το άρθρο 1 της εσωτερικής συμφωνίας μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, όσον αφορά τα ληπτέα μέτρα και τις ακολουθητέες διαδικασίες για την εφαρμογή της συμφωνίας εταιρικής σχέσης ΑΚΕ-ΕΚ(1)τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000,την εσωτερική συμφωνία για τη χρηματοδότηση και τη διάθεση κοινοτικής βοήθειας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ, που υπεγράφη στις 18 Σεπτεμβρίου 2000, και ιδίως το άρθρο 2 παράγραφος 2 ("εσωτερική συμφωνία"),την πρόταση της Επιτροπής,Εκτιμώντας τα ακόλουθα:(1) Σύμφωνα με την παράγραφο 1 του χρηματοδοτικού πρωτοκόλλου της συμφωνίας εταιρικής σχέσης ΑΚΕ-ΕΚ ("χρηματοδοτικό πρωτόκολλο"), η περίοδος που καλύπτεται από το χρηματοδοτικό πρωτόκολλο είναι πενταετής και αρχίζει την 1η Μαρτίου 2000. Ωστόσο, η παράγραφος 5 του χρηματοδοτικού πρωτοκόλλου ορίζει ότι το συνολικό του ποσό, στο οποίο προστίθενται τα μεταφερόμενα ποσά από προηγούμενα Ευρωπαϊκά Ταμεία Ανάπτυξης (ΕΤΑ), θα καλύπτει την περίοδο 2000-2007.(2) Σύμφωνα με το άρθρο 2 παράγραφος 2 της εσωτερικής συμφωνίας, καθώς και με τη δήλωση της Ευρωπαϊκής Ένωσης για το χρηματοδοτικό πρωτόκολλο, που επισυνάπτεται ως δήλωση XVIII στη συμφωνία εταιρικής σχέσης ΑΚΕ-ΕΚ, από το συνολικό ποσό των 13,5 δισεκατ. ευρώ του ένατου ΕΤΑ για τις χώρες της Αφρικής, της Καραϊβικής και του Ειρηνικού (ΑΚΕ), μόνον 12,5 δισεκατ. ευρώ αποδεσμεύτηκαν με την έναρξη ισχύος του χρηματοδοτικού πρωτοκόλλου την 1η Απριλίου 2003. Το ποσό αυτό επιμερίζεται σε τρία κονδύλια: 9,259 δισεκατ. ευρώ για την μακροπρόθεσμη ανάπτυξη, 1,204 δισεκατ. ευρώ για την περιφερειακή συνεργασία και ολοκλήρωση και 2,037 δισεκατ. ευρώ για την επενδυτική διευκόλυνση.(3) Σύμφωνα με το άρθρο 2 παράγραφος 2 της εσωτερικής συμφωνίας, ποσό 1 δισεκατ. ευρώ δύναται να αποδεσμευτεί μόνον μετά από έλεγχο της εκτέλεσης που θα πραγματοποιηθεί από το Συμβούλιο το 2004, μετά από πρόταση της Επιτροπής. Στην παράγραφο 7 του χρηματοδοτικού πρωτοκόλλου καθώς και στη δήλωση XVIII αναφέρεται ότι ο εν λόγω έλεγχος της εκτέλεσης θα αποτελέσει αξιολόγηση του βαθμού υλοποίησης των αναλήψεων υποχρεώσεων και των εκταμιεύσεων.(4) Από το επίπεδο των αναλήψεων υποχρεώσεων και των εκταμιεύσεων στο τέλος του 2003, σε συνδυασμό με τις προβλέψεις για την περίοδο 2004-2007 που παρουσίασε η Επιτροπή, φαίνεται ότι οι πόροι του ένατου ΕΤΑ για τις χώρες ΑΚΕ μπορούν να απορροφηθούν πλήρως, και να ελευθερωθεί μια πρώτη δόση του ενός δισεκατομμυρίου υπό όρους με βάση τις έως τώρα επιδόσεις.(5) Στις 19 Μαΐου 2003, το Συμβούλιο αναγνώρισε την ανάγκη κινητοποίησης σημαντικού επιπέδου πόρων για το νερό και την αποχέτευση και κάλεσε την Επιτροπή να συντάξει πρακτικές προτάσεις που θα συζητηθούν στην Ευρωπαϊκή Ένωση, καθώς και στο Συμβούλιο Υπουργών της ΑΚΕ-ΕΚ.(6) Είναι σημαντικό να εξεταστούν οι οικονομικές ανάγκες για την επίτευξη των αναπτυξιακών στόχων της χιλιετίας για την πρόσβαση στο νερό και την αποχέτευση, και η ανάγκη για καινοτόμα μέσα ως μοχλού για την προσέλκυση πρόσθετων πόρων για τον σκοπό αυτό,ΑΠΟΦΑΣΙΖΕΙ:Άρθρο 1Το Συμβούλιο συμφωνεί για τη σύσταση διευκόλυνσης για τα ύδατα για τις χώρες ΑΚΕ.Άρθρο 2Το Συμβούλιο συμφωνεί να αποδεσμεύσει ποσό 500 εκατομμυρίων ευρώ από το ποσό υπό όρους του ενός δισεκατομμυρίου ευρώ που αναφέρεται στο άρθρο 2 παράγραφος 2 της εσωτερικής συμφωνίας για την εν λόγω διευκόλυνση για τα ύδατα.Αποδεσμεύεται μια πρώτη χορήγηση 250 εκατομμυρίων ευρώ, η οποία κατανέμεται ως εξής:1. 185 εκατ. ευρώ διατίθενται στο κονδύλιο για τη στήριξη της μακροπρόθεσμης ανάπτυξης, που προβλέπεται στο άρθρο 2 παράγραφος 1 στοιχείο α) της εσωτερικής συμφωνίας, καθώς και στην παράγραφο 3 στοιχείο α) του χρηματοδοτικού πρωτοκόλλου, με αποτέλεσμα το κονδύλιο αυτό να ανέρχεται συνολικά σε 9,444 δισεκατ. ευρώ.2. 24 εκατ. ευρώ διατίθενται στο κονδύλιο για την περιφερειακή συνεργασία και ολοκλήρωση, που προβλέπεται στο άρθρο 2 παράγραφος 1 στοιχείο β) της εσωτερικής συμφωνίας, καθώς και στην παράγραφο 3 στοιχείο β) του χρηματοδοτικού πρωτοκόλλου, με αποτέλεσμα το κονδύλιο αυτό να ανέρχεται συνολικά σε 1,228 δισεκατ. ευρώ.3. 41 εκατ. ευρώ διατίθενται στην επενδυτική διευκόλυνση, που προβλέπεται στο άρθρο 2 παράγραφος 1 στοιχείο γ) της εσωτερικής συμφωνίας, καθώς και στην παράγραφο 3 στοιχείο γ) του χρηματοδοτικού πρωτοκόλλου, με αποτέλεσμα το κονδύλιο αυτό να ανέρχεται συνολικά σε 2,078 δισεκατ. ευρώ.Άρθρο 3Με βάση το αποτέλεσμα των ενδιάμεσων επισκοπήσεων των στρατηγικών των χωρών ΑΚΕ και του ελέγχου, από το Συμβούλιο, της εκτέλεσης του ΕΤΑ στα τέλη του 2004, το Συμβούλιο θα αποφασίσει το αργότερο τον Μάρτιο του 2005:1. για την κινητοποίηση δεύτερης χορήγησης 250 εκατ. ευρώ·2. για τη χρήση του εναπομείναντος ποσού των 500 εκατ. ευρώ του υπό όρους ποσού του ενός δισεκατ. ευρώ κατ' άρθρο 2 παράγραφος 2 της εσωτερικής συμφωνίας, για σκοπούς που απομένει να συμφωνηθούν.Άρθρο 4Η παρούσα απόφαση ανακοινώνεται στο Συμβούλιο Υπουργών της ΑΚΕ.Άρθρο 5Η παρούσα απόφαση αρχίζει να ισχύει την ημέρα της έκδοσής της.Βρυξέλλες, 22 Μαρτίου 2004.Για το ΣυμβούλιοΟ ΠρόεδροςB. Cowen(1) ΕΕ L 317 της 15.12.2000, σ. 376.


title: Απόφαση του Συμβουλίου, της 12ης Δεκεμβρίου 2014 , για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2014

text:
               20.12.2014

               EL

               Επίσημη Εφημερίδα της Ευρωπαϊκής Ένωσης

               C 461/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Δεκεμβρίου 2014
   για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2014
   (2014/C 461/08)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (ΕΚ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), και ιδίως το άρθρο 41,
   Εκτιμώντας τα ακόλουθα:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2014 εγκρίθηκε οριστικά στις 20 Νοεμβρίου 2013 (2),

               —

               στις 9 Ιουλίου 2014 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 4 του γενικού προϋπολογισμού για το οικονομικό έτος 2014,

               —

               στις 16 Οκτωβρίου 2014 η Επιτροπή υπέβαλε πρόταση που περιείχε διορθωτική επιστολή στο σχέδιο διορθωτικού προϋπολογισμού αριθ. 4 του γενικού προϋπολογισμού για το οικονομικό έτος 2014,

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2014, όπως τροποποιήθηκε από τη διορθωτική επιστολή του, εγκρίθηκε στις 12 Δεκεμβρίου 2014.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 12 Δεκεμβρίου 2014.

            Για το Συμβούλιο

            Η Πρόεδρος

         S. GIANNINI

      (1)  ΕΕ L 298 της 26.10.2012, σ. 1.

      (2)  ΕΕ L 51 της 20.2.2014, σ. 1, με διορθωτικά στις ΕΕ L 111 της 15.4.2014, σ. 96, ΕΕ L 124 της 25.4.2014, σ. 30 και ΕΕ L 322 της 7.11.2014, σ. 1.


Avis juridique important

|

32001B0446

2001/446/ΕΚ: Απόφαση του Ευρωπαϊκού Κοινοβουλίου, της 4ης Απριλίου 2001, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999 — τμήμα Ι — Ευρωπαϊκό Κοινοβούλιο/παράρτημα: Διαμεσολαβητής

Επίσημη Εφημερίδα αριθ. L 160 της 15/06/2001 σ. 0025 - 0031

Απόφαση του Ευρωπαϊκού Κοινοβουλίουτης 4ης Απριλίου 2001σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999 - τμήμα Ι - Ευρωπαϊκό Κοινοβούλιο/παράρτημα: Διαμεσολαβητής(2001/446/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη τον κανονισμό του, και ιδίως το άρθρο 184 παράγραφος 3,Έχοντας υπόψη το άρθρο 77 του δημοσιονομικού κανονισμού και το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου,Έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 1999 [SEC(2000) 539 - C5-0312/2000],Έχοντας υπόψη τη συμφωνία διοικητικής συνεργασίας που συνήφθη μεταξύ του Ευρωπαϊκού Κοινοβουλίου και του Ευρωπαίου Διαμεσολαβητή στις 22 Σεπτεμβρίου 1995 και παρετάθη στις 7 Δεκεμβρίου 1999,Έχοντας υπόψη την ετησία έκθεση του Ελεγκτικού Συνεδρίου για το οικονομικό έτος 1999 και τις απαντήσεις των οργάνων (C5-0617/2000)(1),Έχοντας υπόψη τη δήλωση προς βεβαίωση της ακρίβειας των λογαριασμών καθώς και της νομιμότητας και κανονικότητας των σχετικών πράξεων, την οποία παρέσχε το Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0617/2000),Έχοντας υπόψη την απόφασή του, της 6ης Ιουλίου 2000, σχετικώς με την χορήγηση απαλλαγής για το γενικό προϋπολογισμό της Ευρωπαϊκής Ένωσης του οικονομικού έτους 1998 - τμήμα Ι - Ευρωπαϊκό Κοινοβούλιο/παράρτημα: Διαμεσολαβητής(2), και ιδίως την παράγραφο 3 με την οποία ζητείται από την επιτροπή ελέγχου του προϋπολογισμού να συμπεριλάβει στα θέματα της απαλλαγής για το 1999 τις διαδικασίες ανάθεσης συμβάσεων, την κτιριακή πολιτική, την πολιτική προσωπικού και την απογραφή των περιουσιακών στοιχείων του Κοινοβουλίου,Έχοντας υπόψη την έκθεση της επιτροπής ελέγχου του προϋπολογισμού (Α5-0099/2001),Το Ευρωπαϊκό Κοινοβούλιο1. Σημειώνει τα στοιχεία με τα οποία έκλεισαν οι λογαριασμοί του Ευρωπαϊκού Κοινοβουλίου για το οικονομικό έτος 1999 με βάση τα ακόλουθα ποσά:>ΘΕΣΗ ΠΙΝΑΚΑ>Εκτέλεση του προϋπολογισμού2. Διαπιστώνει την βελτίωση της εκτέλεσης του προϋπολογισμού όπως εμφαίνεται από:- το υψηλό ποσοστό απορρόφησης των διαθεσίμων πιστώσεων του οικονομικού έτους 1999 (98,97 %),- τη σημαντική αύξηση της χρησιμοποίησης των αυτομάτως μεταφερθεισών πιστώσεων από το 1998 (91,96 % έναντι 79,8 % από το 1997 στο 1998),- την πλήρη απορρόφηση των μη αυτομάτως μεταφερθεισών πιστώσεων από το ίδιο οικονομικό έτος.Πολιτική προσωπικού3. Εξακολουθεί να αποδίδει μεγίστη προτεραιότητα στην συνεχή και συστηματική επαγγελματική επιμόρφωση των διατακτών και γενικώς όσων διαχειρίζονται πιστώσεις με σκοπό την περαιτέρω βελτίωση της εκτέλεσης του προϋπολογισμού του Κοινοβουλίου· μολονότι επικροτεί τα μέχρι τούδε ληφθέντα μέτρα (ενημερωτικά σεμινάρια, εγκύκλιοι για την αυστηρή τήρηση των διατάξεων του δημοσιονομικού κανονισμού κ.λπ.), πιστεύει ότι η επανάληψη παραλείψεων όπως η μη υποβολή στο δημοσιονομικό ελεγκτή προτάσεων ανάληψης δαπανών για θεώρηση δικαιολογεί την εντατικοποίηση της σχετικής επιμόρφωσης.4. Επισημαίνει ότι, σύμφωνα με την παράγραφο 14 της απόφασής του, της 7ης Οκτωβρίου 1998, με την οποία χορηγήθηκε απαλλαγή για την εφαρμογή του προϋπολογισμού του οικονομικού έτους 1996 - τμήμα Ι - Ευρωπαϊκό Κοινοβούλιο/παράρτημα: Διαμεσολαβητής(3) σχετικά με την ανάγκη διοργάνωσης τακτικών διαγωνισμών για την πρόσληψη προσωπικού με γνώσεις σε θέματα ηλεκτρονικών υπολογιστών ή/και με ειδίκευση στη λογιστική και την ελεγκτική, το Κοινοβούλιο έχει διοργανώσει, από κοινού με άλλα θεσμικά όργανα, μια σειρά παρόμοιων διαγωνισμών (ΕUR/Α/154, ΕUR/B/164).5. Σημειώνει ότι ο Γενικός Γραμματέας πρόκειται να παρουσιάσει έκθεση στο Προεδρείο με θέμα την πολιτική του προσωπικού, στην οποία περιλαμβάνονται μέτρα που αφορούν την κινητικότητα των υπαλλήλων, για την σύνοδο του Απριλίου· ζητεί από το Προεδρείο να εισαγάγει στοιχεία ευελιξίας, τα προσόντα και τα επιτεύγματα στην πολιτική του Κοινοβουλίου για την κινητικότητα των υπαλλήλων με σκοπό την προώθηση του στόχου της αποδοτικότητας.6. Εκφράζει την ικανοποίησή του για τη διαφαινόμενη τάση μείωσης του συνολικού αριθμού και του κόστους αποστολών των υπαλλήλων μεταξύ των τριών τόπων εργασίας του Κοινοβουλίου, και ιδίως μεταξύ Λουξεμβούργου και Βρυξελλών:>ΘΕΣΗ ΠΙΝΑΚΑ>Υποστηρίζει κάθε μέτρο ορθολογικής οργάνωσης των υπηρεσιών του θεσμικού οργάνου (όπως π.χ. τη συμφωνία στην οποία κατέληξαν προσφάτως η κυβέρνηση του Λουξεμβούργου και το Κοινοβούλιο για την μεταφορά 99 θέσεων από το Λουξεμβούργο στις Βρυξέλλες), που συμβάλλει στην μείωση των αποστολών· τονίζει σχετικά με το θέμα αυτό, ότι όλες οι υπηρεσίες που έχουν άμεση σχέση με τις δραστηριότητες των βουλευτών (ΓΔ ΙΙ, ΓΔ ΙΙΙ, διερμηνείς, αναγκαίος αριθμός κλητήρων, οδηγών, κ.λπ.) πρέπει να εδρεύουν στον τόπο όπου αναπτύσσονται οι εν λόγω δραστηριότητες· επικροτεί την προσπάθεια περιστολής των δαπανών λειτουργίας του Κοινοβουλίου, περιλαμβανομένων των δαπανών για αποστολές, αλλά πιστεύει ότι αυτή δεν πρέπει να φθάνει στο σημείο ώστε να διακυβεύεται η ποιότητα των εργασιών του σώματος· ζητεί την εξέταση της δυνατότητας ευρείας χρησιμοποίησης της μεθόδου της τηλεδιάσκεψης για τη συνεργασία στελεχών του Λουξεμβούργου και των Βρυξελλών με σκοπό την κατά το δυνατό μείωση των μετακινήσεων και των αντιστοίχων δαπανών.7. Σημειώνει την απόφαση του Προεδρείου, της 11ης Δεκεμβρίου 2000, η οποία διευκρινίζει τους όρους και καθορίζει τα απαιτούμενα δικαιολογητικά για τις αποστολές "εκτός οργανογράμματος"· σημειώνει επίσης παρόμοια απόφαση που έλαβε το Προεδρείο στις 12 Μαρτίου 2001 σχετικά με τις αποστολές "εντός οργανογράμματος", η οποία πρέπει να υλοποιηθεί από το Γενικό Γραμματέα σε διαβούλευση με την επιτροπή προσωπικού· καλεί το Γενικό Γραμματέα να παρουσιάσει έναν απολογισμό του νέου συστήματος ένα χρόνο μετά την έναρξη εφαρμογής του.8. Επικροτεί τα πρόσθετα μέτρα που ελήφθησαν προκειμένου να διαπιστώνεται η πραγματική εγκατάσταση ενός υπαλλήλου στον τόπο διορισμού πριν την χορήγηση σ' αυτόν του επιδόματος εκπατρισμού· ζητεί τον συστηματικό έλεγχο της αυστηρής εφαρμογής των μέτρων αυτών και την περιοδική επαλήθευση της ισχύος των προϋποθέσεων χορήγησης του εν λόγω επιδόματος· επιπλέον επιθυμεί να πληροφορηθεί εάν όλα τα θεσμικά και συμβουλευτικά όργανα της Ευρωπαϊκής Ένωσης εφαρμόζουν ενιαία πολιτική επί του θέματος αυτού.9. Επισημαίνει ότι στο σημείωμά του περί των αποφάσεων υπέρβασης των αρνήσεων θεώρησης των δημοσιονομικών ελεγκτών των θεσμικών οργάνων για το 1999 σύμφωνα με το άρθρο 39 παράγραφος 3 του δημοσιονομικού κανονισμού, το Ελεγκτικό Συνέδριο σχολιάζει τις περιπτώσεις υπ' αριθ. 99/7 και 99/9, που αφορούν στο Κοινοβούλιο, χωρίς να λαμβάνει καθόλου υπόψη τα επιχειρήματα με βάση τα οποία το Προεδρείο αποφάσισε την υπέρβαση των εν λόγω αρνήσεων θεώρησης· παρατηρεί ότι έχει ζητηθεί από την OLAF να διεξάγει έρευνα για το θέμα αυτό της οποίας τα συμπεράσματα αναμένει.10. Παρατηρεί ότι το Κοινοβούλιο, από κοινού με τα άλλα θεσμικά όργανα, καθόρισαν με μεγαλύτερη σαφήνεια τους όρους καθορισμού του τόπου κατοικίας των συνταξιοδοτηθέντων υπαλλήλων· ζητεί από τη διοίκηση τον αυστηρό, κατά τακτά χρονικά διαστήματα, έλεγχο της τήρησης των όρων αυτών· καλεί τη διοίκηση να εμμείνει στην παρουσίαση αξιόπιστων δικαιολογητικών, να ανακτήσει ποσά στην περίπτωση καταβολών που έχουν διενεργηθεί βάσει δηλώσεων που έχουν αποδειχθεί ψευδείς και να εφαρμόσει πειθαρχικές διαδικασίες, όπου το καλεί η περίπτωση, σύμφωνα με τις διατάξεις του άρθρου 86 και του παραρτήματος ΙΧ του κανονισμού υπηρεσιακής κατάστασης.11. Επαναλαμβάνει το αίτημα που είχε διατυπώσει στην παράγραφο 9 της απόφασής του της 23ης Μαΐου 1996 με την οποία χορηγήθηκε απαλλαγή για την εφαρμογή του γενικού προϋπολογισμού του οικονομικού έτους 1998 - τμήμα Ι - Ευρωπαϊκό Κοινοβούλιο(4), σχετικά με τη χορήγηση απαλλαγής για το 1994, να αντλούνται οι επικουρικοί υπάλληλοι από μια όσο το δυνατόν ευρύτερη ομάδα υποψηφίων· αναμένει από το Γενικό Γραμματέα να υποβάλει έκθεση, έως την 1η Ιουλίου 2001, στην οποία θα εξηγεί τον τρόπο με τον οποίο ελήφθη υπόψη το αίτημα του Κοινοβουλίου και βάσει ποιων κριτηρίων και διαδικασιών γίνεται η επιλογή του προσωπικού.Ανάθεση συμβάσεων12. Παρατηρεί ότι, συμφώνως προς την έκθεση της συμβουλευτικής επιτροπής αγορών και συμβάσεων για το 1999, υπάρχει μια τάση για συχνότερη προσφυγή σε ανταγωνιστικές διαδικασίες ανάθεσης συμβάσεων σε σχέση με τις αντίστοιχες μέσω διαπραγμάτευσης ή τις συμβάσεις με απευθείας ανάθεση:- ανοικτοί διαγωνισμοί [1998: 99 (27,5 %), 1999: (107 -33 %)],- διαγωνισμοί περιορισμένης δημοσιότητος [1998: 82 (22,5 %), 1999: 64 (19,7 %)],- συμβάσεις με απευθείας ανάθεση/διαδικασίες διαπραγμάτευσης [1998: 181 - (50 %), 1999: (153 - 47,35 %)].Επισημαίνει σχετικά ότι η μείωση των συμβάσεων με απευθείας ανάθεση ή με διαδικασίες διαπραγμάτευσης σε σχέση με το 1999 δεν έχει φθάσει ακόμη σε ικανοποιητικά επίπεδα και ότι το Κοινοβούλιο έλαβε θέση για αυτό το θέμα μόλις στο προαναφερθέν ψήφισμά του της 6ης Ιουλίου 2000· λαμβάνει υπό σημείωση τις δηλώσεις του Γενικού Γραμματέα ότι κατά το έτος 2000 ο αριθμός των συμβάσεων με απευθείας ανάθεση μειώθηκε κατά το ήμιση σε σχέση με το 1998· αναμένει ότι η προκήρυξη διαγωνισμών δι' υποβολής προσφορών θα αποτελεί την κανονική πρακτική, όπου τούτο χρειάζεται, με τις διαδικασίες περιορισμένης δημοσιότητας και τις απευθείας αναθέσεις συμβάσεων/διαδικασίες διαπραγμάτευσης να εφαρμόζονται μόνον υπό τις προϋποθέσεις που ορίζει ο δημοσιονομικός κανονισμός και έχοντας κατά νου τις παρατηρήσεις της επιτροπής ανεξαρτήτων εμπειρογνωμόνων(5).13. Υπενθυμίζει ότι, στο ψήφισμά του της 13ης Απριλίου 2000, με την οποία χορηγήθηκε απαλλαγή για την εφαρμογή του γενικού προϋπολογισμού του οικονομικού έτους 1998 - τμήμα Ι - Ευρωπαϊκό Κοινοβούλιο/Διαμεσολαβητής(6), το Κοινοβούλιο προέτρεπε το Ελεγκτικό Συνέδριο να υποβάλει ειδική έκθεση σχετικά με την ανάθεση συμβάσεων για τη φύλαξη των κτιρίων του Κοινοβουλίου με παράλληλη επαλήθευση της οικονομικής τους αποδοτικότητας· λαμβάνει υπόψη το σημείωμα του Ελεγκτικού Συνεδρίου στις 27 Οκτωβρίου 2000 σχετικά με τις αποφάσεις του Προεδρείου να παρακάμψει τις αρνήσεις θεώρησης το οικονομικό έτος 1999, όπου το Ελεγκτικό Συνέδριο γνωστοποιούσε ότι θα ασχοληθεί με το ζήτημα κατά τον έλεγχό του για το οικονομικό έτος 2000.14. Αναμένει από το Γενικό Γραμματέα να τηρήσει την δέσμευσή του για την υποβολή στην επιτροπή ελέγχου του προϋπολογισμού τριμηνιαίων εκθέσεων της συμβουλευτικής επιτροπής αγορών και συμβάσεων, αρχής γενομένης από το 2001, όπου να εμφαίνονται οι συναφθείσες συμβάσεις και οι πραγματοποιηθείσες αγορές με αναφορά της διαδικασίας που ακολουθήθηκε για κάθε μια από αυτές.15. Υπενθυμίζει ότι στο προανεφερθέν ψήφιμά του, της 6ης Ιουλίου 2000, για τη χορήγηση απαλλαγής για το οικονομικό έτος 1998, ζητείται από το σύνολο των θεσμικών οργάνων να περιλαμβάνουν στο λογαριασμό διαχείρισης και τον δημοσιονομικό ισολογισμό κάθε έτους συγκρίσιμα στατιστικά στοιχεία σχετικά με την ανάθεση συμβάσεων· ζητεί να αρχίσει η παροχή των στοιχείων αυτών από το οικονομικό έτος 2000.Κτιριακή πολιτική16. Επισημαίνει ότι στη ζητηθείσα γνωμοδότησή του(7) με ημερομηνία 13 Ιουλίου 2000, το Ελεγκτικό Συνέδριο σημειώνει ότι:- έχει εν μέρει παραδεχθεί την άποψη της Επιτροπής, κατά την οποία η προσφυγή στην άμεση χρηματοδότηση για την αγορά κτιρίων δεν αντίκειται προς τις διατάξεις της συνθήκης, και- ο εν ισχύι δημοσιονομικός κανονισμός ούτε επιτρέπει ρητώς ούτε απαγορεύει ρητώς την προσφυγή στην έμμεση χρηματοδότηση.17. Υπογραμμίζει ότι η πρόταση της Επιτροπής για την ριζική αναθεώρηση του δημοσιονομικού κανονισμού προβλέπει ρητώς την δυνατότητα άμεσης χρηματοδότησης της κτιριακής πολιτικής των θεσμικών οργάνων της Ευρωπαϊκής Ένωσης, όπως έχει επανειλημμένως προτείνει και το Ελεγκτικό Συνέδριο.18. Επαναλαμβάνει για μία ακόμη φορά την θέση αρχής του υπέρ της άμεσης χρηματοδότησης των κτιριακών δαπανών, περιλαμβανομένης της απόκτησης του κτιρίου Louise Weiss· εν αναμονή της ριζικής αναθεώρησης του δημοσιονομικού κανονισμού, παροτρύνει και πάλι το Συμβούλιο να επανεξετάσει τη δική του θέση επί του θέματος.19. Θεωρεί απαράδεκτο ότι, ενώ το Κοινοβούλιο χρησιμοποιεί το κτίριο Louise Weiss στο Στρασβούργο ήδη από τον Ιούλιο του 1999, το οριστικό κόστος του κτιρίου αυτού δεν έχει ακόμη ορισθεί και ότι κάτι τέτοιο είναι πολύ δύσκολο να συμβεί στο άμεσο μέλλον· αναμένει από τις αρμόδιες πολιτικές και διοικητικές αρχές του θεσμικού οργάνου να θέσουν χωρίς καθυστέρηση τους αντισυμβαλλομένους προ των ευθυνών τους με σκοπό την ταχύτερη δυνατή επίλυση του προβλήματος αυτού, το οποίο έχει σαφείς δημοσιονομικές επιπτώσεις.20. Επαναλαμβάνει ότι είναι ανάγκη να καταργηθούν στον βαθμό του δυνατού οι υφιστάμενοι υλικοτεχνικοί φραγμοί σχετικά με τις μελλοντικές ανάγκες του Κοινοβουλίου ενόψει της επικείμενης διεύρυνσης· τονίζει επίσης οι μελλοντικές αποφάσεις στον τομέα της κτιριακής πολιτικής θα πρέπει να βασίζονται στην αρχή της λειτουργικότητας και στην βέλτιστη χρησιμοποίηση των οικονομικών πόρων· τονίζει επιπλέον ότι η αρχή της λειτουργικότητας ισχύει όχι μόνο για τη συγκέντρωση των υπηρεσιών του Κοινοβουλίου στους επιμέρους τόπους εργασίας αλλά και για τη συγκέντρωση των διαφόρων κτιριακών εγκαταστάσεων σε κάθε τόπο εργασίας.Απογραφή των περιουσιακών στοιχείων του Κοινοβουλίου21. Εκφράζει τη λύπη του διότι η πρώτη φάση εφαρμογής (1η Δεκεμβρίου 1999 - 31 Μαΐου 2000) του νέου συστήματος απογραφής και διαχείρισης των κινητών περιουσιακών στοιχείων του Κοινοβουλίου ELS (το οποίο λειτουργεί ήδη στο Ελεγκτικό Συνέδριο) ήταν σαφώς κατώτερη των προσδοκιών, παρά τις κάποιες βελτιώσεις σε σχέση με το προηγούμενο σύστημα ΙΜΜΟ· υπενθυμίζει ότι, κατά την διάρκεια της διαδικασίας για την απαλλαγή 1998, ο Γενικός Γραμματέας παρεδέχθη το γεγονός αυτό και δεσμεύθηκε να πληροφορήσει την επιτροπή ελέγχου του προϋπολογισμού για την απόδοση του συστήματος αυτού κατά τον πρώτο χρόνο εφαρμογής του στα πλαίσια του κλεισίματος των λογαριασμών του 2000· λαμβάνει υπόψη την έκθεση που υπέβαλε ο Γενικός Γραμματέας στις 22 Φεβρουαρίου 2001 από όπου εμφαίνεται η βελτίωση η οποία σημειώθηκε με τη συστηματική εφαρμογή του ELS καθώς επίσης επισημαίνονται τα βήματα που απομένουν να γίνουν κυρίως μέσα στους επόμενους έξι μήνες· τονίζει ότι θα εξακολουθήσει να παρακολουθεί εκ του σύνεγγυς το θέμα της απογραφής των περιουσιακών στοιχείων του Κοινοβουλίου.Κυλικεία, μπαρ, εστιατόρια, καταστήματα σούπερ μάρκετ22. Ζητεί να εκπονηθεί έκθεση, εγκαίρως για την πρώτη ανάγνωση του σχεδίου προϋπολογισμού του 2002, σχετικά με τα καθεστώτα παγίων προκαταβολών με ιδιαίτερη έμφαση στον τομέα των κυλικείων, μπαρ, εστιατορίων και καταστημάτων (καθώς και στα γραφεία πληροφοριών) και με τα μέτρα που ελήφθησαν προκειμένου να αποφευχθεί η επανάληψη των προβλημάτων του παρελθόντος στο συγκεκριμένο τομέα.23. Ζητεί να αναθεωρηθεί η πολιτική για τη μείωση των επιδοτήσεων στον τομέα των κυλικείων, μπαρ, εστιατορίων και καταστημάτων επί τη βάσει πραγματικών γεγονότων, σύμφωνα με τις εξελίξεις των τελευταίων ετών.Πολιτικές ομάδες24. Επισημαίνει ότι, ως απάντηση στις παρατηρήσεις του Ελεγκτικού Συνεδρίου για τη χρηματοδότηση των πολιτικών ομάδων, το Κοινοβούλιο προχώρησε στη δημιουργία μιας νέας θέσης στον προϋπολογισμό (3 7 0 1) της οποίας οι κανόνες για τη χρησιμοποίηση των πιστώσεων υιοθετήθηκαν από το Προεδρείο στις 13 Δεκεμβρίου 2000.25. Λυπάται διότι το Ελεγκτικό Συνέδριο δεν άσκησε κανένα έλεγχο στις δαπάνες των πολιτικών ομάδων για το 1999, το έτος των τελευταίων ευρωπαϊκών εκλογών· του υπενθυμίζει τη θέση που διατύπωσε στο ψήφισμά του της 13ης Απριλίου 2000, να ασκεί δηλαδή το Ελεγκτικό Συνέδριο έλεγχο στα οικονομικά των ομάδων ανά διετία και καλεί το Ελεγκτικό Συνέδριο να διαθέσει, εφόσον είναι αναγκαίο, πρόσθετους πόρους για τον έλεγχο των ποσών που δαπανούν οι πολιτικές ομάδες κατά τα έτη ευρωπαϊκών εκλογών.Η υπόθεση σχετικά με το ταμείο βουλευτών26. Σημειώνει ότι έχει τεθεί σε κίνηση και βρίσκεται σε προπαρασκευαστικό στάδιο η διαδικασία που προβλέπεται στο άρθρο 22 του κανονισμού υπηρεσιακής κατάστασης των υπαλλήλων με στόχο την απόδοση ευθυνών για την διαφορά 4136125 βελγικών φράγκων ανάμεσα στο ποσό που υπήρχε στην πράξη στο ταμείο και τους αντιστοίχους λογαριασμούς του 1982.Αξιολόγηση των ανθρωπίνων και χρηματικών πόρων που προβλέπονται για την εκπλήρωση του θεσμικού και πολιτικού ρόλου του Κοινοβουλίου27. Εκτιμά ότι η ετήσια αξιολόγηση όσον αφορά τη χρησιμοποίηση των διαθέσιμων πόρων, πλην των χρηματικών που αφορούν την κτιριακή πολιτική, πρέπει να επικεντρώνεται κατά κύριο λόγο στις υπηρεσίες που συνδέονται άμεσα με τις θεσμικές αρμοδιότητες του Κοινοβουλίου· τονίζει σχετικά με αυτό τις νομοθετικές εξουσίες που του παρέχουν οι συνθήκες καθώς και τις νέες προοπτικές που διανοίγει η υπό επικύρωση συνθήκη της Νίκαιας.28. Σημειώνει τα μέτρα που ελήφθησαν προκειμένου να ανταποκρίνονται οι διοικητικές δομές και οι παρεχόμενες υπηρεσίες στις θεσμικές και πολιτικές προτεραιότητες του θεσμικού οργάνου και τονίζει την ανάγκη περαιτέρω ενίσχυσης των προγραμμάτων επαγγελματικής επιμόρφωσης.29. Κρίνει ότι αυτά τα μέτρα -και ενδεχομένως πρόσθετα προς την ίδια κατεύθυνση- θα πρέπει να οδηγήσουν σε συγκρίσιμα ποσοτικά και ποιοτικά αποτελέσματα που έχουν να κάνουν με τη συμβολή του Κοινοβουλίου στη διαμόρφωση και υλοποίηση του νομοθετικού έργου της Ευρωπαϊκής Ένωσης.30. Τονίζει ότι η "εικόνα" του Κοινοβουλίου αντανακλάται στην ποιότητα των παραγομένων κειμένων, τα οποία όμως είναι αποτέλεσμα εσωτερικών διεργασιών, κάτι που συνεπάγεται την συνεργασία πολλών υπηρεσιών.31. Θεωρεί, κατά συνέπεια, ότι η μέθοδος μέτρησης της επιρροής του Κοινοβουλίου στο νομοθετικό έργο της Ευρωπαϊκής Ένωσης δεν πρέπει να περιορίζεται σε πρωτογενή στατιστικά στοιχεία (π.χ. αριθμός εγκριθεισών τροπολογιών από την ολομέλεια), αλλά μάλλον να επεκτείνεται στην επεξεργασία αυτών των στοιχείων προκειμένου να επιτυγχάνεται μια πιο εξειδικευμένη και συγκροτημένη αξιολόγηση του νομοθετικού του έργου.Πολιτική πληροφόρησης32. Θεωρεί ότι αυτός ο τρόπος ποιοτικής προσέγγισης του νομοθετικού έργου πρέπει να ληφθεί υπόψη και στην πολιτική που ακολουθείται όσον αφορά το πρόγραμμα επισκεπτών· τονίζει ιδιαίτερα την ανάγκη καταγραφής και αξιολόγησης της πρωτογενούς πληροφόρησης σχετικά με τα ενδιαφέροντα της κοινής γνώμης γύρω από την Ευρωπαϊκή Ενωση που μπορεί να αποκομίσει το Κοινοβούλιο από τις ομάδες επισκεπτών· ζητεί την υποβολή έκθεσης μέχρι την πρώτη ανάγνωση του σχεδίου προϋπολογισμού του 2002 σχετικά με τα μέτρα που πρέπει να ληφθούν προς την κατεύθυνση αυτή.33. Ζητεί να δημιουργηθεί ειδική μονάδα (task force) η οποία να αποτελείται από τους αρμοδίους αντιπροέδρους και τους αντίστοιχους εισηγητές των αρμοδίων επιτροπών και η οποία θα εξετάσει την αποτελεσματικότητα των δαπανών του Κοινοβουλίου για την πολιτική πληροφόρησης, ιδίως στα κράτη μέλη και, εάν χρειασθεί, θα προτείνει νέες προτεραιότητες.Λοιπά ζητήματα34. Εκφράζει την ικανοποίησή του για την αντιμετώπιση του θέματος απόκτησης δεύτερου ηλεκτρονικού υπολογιστή για τα γραφεία των μελων(8).35. Υπενθυμίζει το σημείο 24 του ψηφίσματός του της 19ης Ιανουαρίου 2000(9) και το σημείο 27 του ψηφίσματός του της 16ης Ιανουαρίου 2001(10) στις οποίες ανέθετε στο Γενικό του Γραμματέα να υποβάλει προτάσεις για τη δημιουργία ασφαλούς αρχείου· τονίζει ότι το Προεδρείο ενέκρινε τις σχετικές προτάσεις στις 14 Φεβρουαρίου 2001· καλεί το Γενικό Γραμματέα να εφαρμόσει αμελλητί την απόφαση του Προεδρείου εξασφαλίζοντας τις αναγκαίες εγκαταστάσεις στις Βρυξέλλες και στο Στρασβούργο· τονίζει ότι οι ασφαλείς συνθήκες μεταφοράς αποτελούν απαραίτητη προϋπόθεση για το νέο σύστημα.36. Υπενθυμίζει το σημείο 24 τον ψηφίσματός του, της 13ης Δεκεμβρίου 2000, σχετικά με τη μεταρρύθμιση των διαδικασιών δημοσιονομικού ελέγχου και των οργάνων(11) βάσει της οποίας ανατέθηκε στο Προεδρείο να δημιουργήσει μια πλήρως λειτουργική υπηρεσία εσωτερικού ελέγχου έως την 1η Ιανουαρίου 2002· ζητεί από τον Γενικό Γραμματέα να ενημερώσει την επιτροπή ελέγχου του προϋπολογισμού, έως την 1η Ιουλίου 2001, για την πρόοδο που θα έχει ως τότε σημειωθεί για την εκτέλεση αυτής της εντολής.37. Δηλώνει την ικανοποίησή του σχετικά με το πρόγραμμα Euroscola προκειμένου να χρησιμοποιηθεί ως μέσο προσέγγισης του Κοινοβουλίου και των πολιτών τους οποίους εκπροσωπεί και οι οποίοι το έχουν εκλέξει, αλλά ζητεί πληροφορίες σχετικά με τον τρόπο διαχείρισης και τις διάφορες φάσεις του προγράμματος, καθώς και για τα σχολεία που επιλέγονται και τις ημερομηνίες των επισκέψεων· υπενθυμίζει την παράγραφο 18 του ψηφίσματος του Ευρωπαϊκού Κοινοβουλίου, της 26ης Οκτωβρίου 2000, για το σχέδιο γενικού προϋπολογισμού της Ευρωπαϊκής Ένωσης για το 2001(12) που αφορά την απόφαση να αυξηθούν οι πιστώσεις για το πρόγραμμα αυτό.38. Προτρέπει κατά γενικό κανόνα τα έγγραφα που συνδέονται με τις συνεδριάσεις των αντιπροσωπειών να τυπώνονται στον τόπο της αντίστοιχης συνεδρίασης (Βρυξέλλες) ώστε να εξασφαλίζεται η έγκαιρη διάθεση αυτών των εγγράφων στα μέλη των αντιπροσωπειών.39. Εκτιμά ότι η υλοποίηση της απόφασης για τη χορήγηση απαλλαγής πρέπει πάντοτε να γίνεται στο πλαίσιο ενός διαρκούς διαλόγου μεταξύ των αρμοδίων αρχών του Κοινοβουλίου και της επιτροπής ελέγχου του προϋπολογισμού εκπροσωπούμενης από τον εκάστοτε εισηγητή για την απαλλαγή και το αρμόδιο μέλος για τις διοικητικές δαπάνες του θεσμικού οργάνου·Διαμεσολαβητής40. Σημειώνει ότι μετά από προτροπή του Κοινοβουλίου στα πλαίσια της διαδικασίας κατάρτισης του προϋπολογισμού 1999, ο Διαμεσολαβητής κατήρτισε σχέδιο αναδιάρθρωσης της γραμματείας του με στόχο τη σταδιακή μετατροπή των περισσοτέρων προσωρινών θέσεων σε μόνιμες καθώς και τον διαχωρισμό των διοικητικών και νομικών υπηρεσιών· αναμένει ότι οι μόνιμες θέσεις που δημιουργήθηκαν με τον τρόπο αυτό θα πληρωθούν σύμφωνα με το άρθρο 29 του κανονισμού υπηρεσιακής κατάστασης των υπαλλήλων.41. Επισημαίνει την ανάγκη αποφυγής ακυρώσεων σημαντικού μέρους των διαθεσίμων πιστώσεων όπως αυτές που σημειώθηκαν το 1999:- πιστώσεις 1999: 14,46 % (1998: 8,58 %),- πιστώσεις μεταφερθείσες αυτομάτως από το 1998: 38,09 % (από το 1997 στο 1998: 36,05 %),και ζητεί από τον Διαμεσολαβητή την βελτίωση της χρησιμοποίησης των πόρων που θέτει στη διάθεσή του η αρμόδια επί του προϋπολογισμού αρχή.42. Χορηγεί στο Γενικό του Γραμματέα απαλλαγή όσον αφορά στην εκτέλεση του προϋπολογισμού για το οικονομικό έτος 1999.43. Εγκρίνει την χορήγηση απαλλαγής στον υπόλογο για το οικονομικό έτος 1999.44. Αναθέτει στην Πρόεδρό του να διαβιβάσει την παρούσα απόφαση στην Επιτροπή, στο Συμβούλιο, στο Δικαστήριο, στο Ελεγκτικό Συνέδριο και στον Ευρωπαίο Διαμεσολαβητή και να μεριμνήσει για τη δημοσίευσή της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) EE C 342 της 01.12.2000.(2) ΕΕ L 234 της 16.9.2000, σ. 20.(3) ΕΕ C 328 της 26.10.1998, σ. 111.(4) ΕΕ C 166 της 10.6.1996, σ. 189.(5) Δεύτερη έκθεση, κεφάλαιο "ανάθεση σύμβασης-επιλογής της διαδικασίας", και ιδίως σημεία 2.2.23 και 2.2.26.(6) ΕΕ C 40 της 7.2.2001, σ. 398.(7) Σημείο 11 του προαναφερθέντος ψηφίσματος της 13ης Απριλίου 2000.(8) Βλέπε σημείο 28 του προαναφερθέντος ψηφίσματος της 13ης Απριλίου 2000.(9) Ψήφισμα του Ευρωπαϊκού Κοινοβουλίου που περιέχει τις παρατηρήσεις υπό μορφή αναπόσπαστου μέρους της απόφασης που χορηγεί απαλλαγή στην Επιτροπή για την εκτέλεση του γενικού προϋπολογισμού της ΕΕ για το οικονομικό έτος 1997 (EE L 45 της 17.2.2000, σ. 37).(10) Ψήφισμα του Ευρωπαϊκού Κοινοβουλίου επί της έκθεσης της Επιτροπής για τα μέτρα που ελήφθησαν υπό το φως των παρατηρήσεων του Ευρωπαϊκού Κοινοβουλίου κατά την απαλλαγή που χορήγησε το 1997 (Κείμενα που εγκρίθηκαν, σημείο 6).(11) Κείμενα που εγκρίθηκαν, σημείο 15.(12) Κείμενα που εγκρίθηκαν, σημείο 2.


Avis juridique important

|

31971D0057

71/57/Ευρατόμ: Απόφαση της Επιτροπής της 13ης Ιανουαρίου 1971 περί αναδιοργανώσεως του Κοινού Κέντρου Πυρηνικών Ερευνών

Επίσημη Εφημερίδα αριθ. L 016 της 20/01/1971 σ. 0014 - 0016 Φινλανδική ειδική έκδοση: Κεφάλαιο 12 τόμος 1 σ. 0032  Δανική ειδική έκδοση: Σειρά II τόμος V σ. 0014  Σουηδική ειδική έκδοση: Κεφάλαιο 12 τόμος 1 σ. 0032  Αγγλική ειδική έκδοση: Σειρά II τόμος V σ. 0014  Ελληνική ειδική έκδοση: Κεφάλαιο 01 τόμος 1 σ. 0128  Ισπανική ειδική έκδοση: Κεφάλαιο 12 τόμος 1 σ. 0150  Πορτογαλική ειδική έκδοση : Κεφάλαιο 12 τόμος 1 σ. 0150

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιανουαρίου 1971 περί αναδιοργανώσεως του Κοινού Κέντρου Πυρηνικών Ερευνών (ΚΚΠΕ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κoινότητος Ατομικής Ενεργείας (Ευρατόμ), και ιδίως το άρθρο 8,  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 27,  την γνώμη της επιστημονικής και τεχνικής επιτροπής,  Έκτιμώντας:  ότι πρέπει να δοθεί στο Κοινό Κέντρο Πυρηνικών Ερευνών μία διάρθρωση, προσαρμοσμένη στην ειδική του αποστολή και να παρασχεθεί σε αυτό η αναγκαία αυτονομία διαχειρίσεως, για την καλή εκπλήρωση των έργων του,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το Κοινό Κέντρο Πυρηνικών Ερευνών (ΚΚΠΕ) αποτελείται από εγκαταστάσεις που έχουν συσταθεί από την Επιτροπή για να διασφαλισθεί η εκτέλεση των προγραμμάτων έρευνας και εκπαιδεύσεως της Κοινότητος, καθώς και οι απαραίτητες για τη λειτουργία του  υπηρεσίες.   Άρθρο 2  Τα όργανα του Κοινού Κέντρου Πυρηνικών Ερευνών είναι:  - ο γενικός διευθυντής,  - η γενική συμβουλευτική επιτροπή,  - η επιστημονική επιτροπή.   Άρθρο 3  Το Κοινό Κέντρο Πυρηνικών Ερευνών διευθύνεται από ένα γενικό διευθυντή, ο οποίος διορίζεται από την Επιτροπή επί συμβάσει για μία μέγιστη διάρκεια τεσσάρων ετών, ανανεώσιμη.  Ο γενικός διευθυντής και οι υπηρεσίες που υπάγονται άμεσα σε αυτόν εδρεύουν στο ίδρυμα ISPRA.  O γενικός διευθυντής λαμβάνει όλα τα αναγκαία μέτρα για την καλή λειτουργία του ΚΚΠΕ στα πλαίσια των ισχυόντων κανονισμών και των αρμοδιοτήτων που του έχουν ανατεθεί. Σύμφωνα με τις προϋποθέσεις που καθορίζονται κατωτέρω:  - επεξεργάζεται και υποβάλλει στην Επιτροπή τα σχέδια των προγραμμάτων του ΚΚΠΕ καθώς και τα σχετικά χρηματοδοτικά στοιχεία,  - διαπραγματεύεται και συνάπτει τις συμβάσεις ερευνών, που ανατίθενται από τρίτους, στα όρια των μέσων που διατίθενται συνολικά από το Συμβούλιο για το σκοπό αυτό, συμμορφούμενος προς τους κανόνες διατιμήσεως που καθορίζονται από το Συμβούλιο προτάσει  της Επιτροπής,  - διασφαλίζει την εκτέλεση των προγραμμάτων και την χρηματοδοτική διαχείριση,  - καθορίζει την εσωτερική οργάνωση του ΚΚΠΕ, λαμβάνοντας ιδίως υπόψη τις απαιτήσεις ενός λειτουργικού προϋπολογισμού,  - ασκεί τις εξουσίες που παρέχονται στην αρμοδία για διορισμούς αρχή κατά τον "κανονισμό περί υπηρεσιακής καταστάσεως των υπαλλήλων και του καθεστώτος που εφαρμόζεται επί του λοιπού προσωπικού της Κοινότητος".   Άρθρο 4  1. Συνιστάται παρά τω γενικώ διευθυντή μια γενική συμβουλευτική επιτροπή του ΚΚΠΕ που αποτελείται από αντιπροσώπους που διορίζονται από τις κυβερνήσεις των Κρατών μελών και ασκεί τα καθήκοντα που προβλέπονται στην παρούσα απόφαση.  Η συμμετοχή των Κρατών μελών ρυθμίζεται από την απόφαση του Συμβουλίου της 17ης Δεκεμβρίου 1970.  Της επιτροπής προεδρεύει ένα από τα μέλη της που εκλέγεται από αυτή για μια περίοδο δύο ετών. Ο γενικός διευθυντής του ΚΚΠΕ συμμετέχει στις συνεδριάσεις χωρίς δικαίωμα ψήφου.  2. Η γενική συμβουλευτική επιτροπή συνέρχεται κατόπιν προσκλήσεως του προέδρου της. Πρέπει να συγκαλείται εφόσον αυτό ζητείται από τον διευθυντή του ΚΚΠΕ ή τρία μέλη της.  Για να αποφασίσει εγκύρως η επιτροπή, απαιτείται συμμετοχή τουλάχιστον των 2/3 των μελών της. Οι γνώμες διατυπώνονται με πλειοψηφία των παρόντων μελών.  3. Υπ' ευθύνη του προέδρου συντάσσονται συνοπτικά πρακτικά κάθε συνεδριάσεως που περιέχουν ιδίως τις δοθείσες γνώμες και τις απόψεις που διατυπώθηκαν σε περίπτωση διαβουλεύσεως της επιτροπής. Τα πρακτικά διαβιβάζονται στην Επιτροπή και το Συμβούλιο.   Άρθρο 5  Παρά τω γενικώ διευθυντή λειτουργεί μία επιστημονική επιτροπή του ΚΚΠΕ.  Η επιστημονική επιτροπή αποτελείται κατά τα 2/3 από τους κυριότερους υπευθύνους των τμημάτων και σχεδίων και κατά το 1/3 από εκπροσώπους του επιστημονικού και τεχνικού προσωπικού που εκλέγονται από αυτό το προσωπικό.  Ο γενικός διευθυντής συμβουλεύεται τακτικά την επιστημονική επιτροπή για όλα τα προβλήματα επιστημονικού και τεχνικού χαρακτήρος, που είναι συνδεδεμένα με τη δραστηριότητα του ΚΚΠΕ. Κατ' αυτό τον τρόπο η επιτροπή αυτή συμμετέχει ιδίως στην επεξεργασία  του σχεδιασμού των προγραμμάτων.   Άρθρο 6  1. Η Επιτροπή απευθύνει στο γενικό διευθυντή γενικούς προσανατολισμούς για την επεξεργασία των προγραμμάτων του ΚΚΠΕ λαμβάνοντας υπόψη τη γενική πολιτική που ενδεχομένως έχει θεσπισθεί από το Συμβούλιο.  2. Επί αυτών των βάσεων ο γενικός διευθυντής καταρτίζει, με δική του ευθύνη και σε διαβούλευση με τη γενική συμβουλευτική επιτροπή τα σχέδια προγραμμάτων για τους τομείς δραστηριότητας του ΚΚΠΕ, επί των οποίων αυτή η επιτροπή διατυπώνει τη γνώμη της.  3. Η Επιτροπή, αφού επιληφθεί των σχεδίων προγραμμάτων ως και της γνώμης της γενικής συμβουλευτικής επιτροπής, προβαίνει στην εξέταση αυτών των κειμένων υπό το πρίσμα των γενικών πολιτικών της Κοινότητος, λαμβάνοντας υπόψη και την κατάσταση του  προϋπολογισμού της. Συντάσσει τις προτάσεις σύμφωνα με τις προϋποθέσεις που προβλέπονται στη συνθήκη και τις υποβάλλει στο Συμβούλιο, επισυνάπτοντας τις γνώμες της γενικής συμβουλευτικής επιτροπής ως και τα αρχικά σχέδια προγραμμάτων που έχουν  καταρτισθεί από τον γενικό διευθυντή του ΚΚΠΕ, εφόσον τα σχέδια αυτά έχουν τροποποιηθεί από την Επιτροπή.   Άρθρο 7  1. Ο γενικός διευθυντής είναι υπεύθυνος για την καλή εκτέλεση των προγραμμάτων που έχουν ανατεθεί στο ΚΚΠΕ. Κατευθύνει με τις αποφάσεις του την δραστηριότητα των τμημάτων και υπηρεσιών, ιδίως όσον αφορά την επιλογή που συνεπάγεται η  πραγματοποίηση των σκοπών του προγράμματος.  2. Παρέχει στην Επιτροπή όλα τα απαραίτητα στοιχεία, για να της δώσει την δυνατότητα καταρτίσεως εκθέσεων που συντάσσονται δυνάμει του άρθρου 11 της συνθήκης Ευρατόμ.  3. Ο γενικός διευθυντής, τόσο στο στάδιο της εκτελέσεως των προγραμμάτων, όσο και κατά τη διάρκεια της επεξεργασίας τους φροντίζει, εφόσον είναι ανάγκη, να ληφθούν όλα τα μέτρα για να εξασφαλισθεί η συνοχή και η ορθολογιστική διάρθρωση μεταξύ διαδοχικών  προγραμμάτων, λαμβάνοντας υπόψη ιδίως την επιστημονική και βιομηχανική υποδομή του ΚΚΠΕ. Ο γενικός διευθυντής προετοιμάζει ιδίως την επιστημονική και βιομηχανική υποδομή του ΚΚΠΕ. Ο γενικός διευθυντής προετοιμάζει ιδίως την επανεξέταση των προγραμμάτων  που λαμβάνει χώρα ανά διετία.   Άρθρο 8  Ο γενικός διευθυντής ενημερώνει τακτικά την γενική συμβουλευτική επιτροπή επί της διαχειρίσεως του Κοινού Κέντρου Πυρηνικών Ερευνών, ιδίως όσον αφορά τις κυριότερες συμβάσεις και συμφωνίες που έχουν καταρτισθεί, τις ενέργειες που έχουν γίνει  επί θεμάτων διοικήσεως του προσωπικού, την κατάρτιση του αναλυτικού προγράμματος του Κέντρου και τις σπουδαιότερες τροποποιήσεις που έχουν γίνει στα προκαθορισμένα προγράμματα. Βάσει αυτών των πληροφοριών η γενική συμβουλευτική επιτροπή δύναται να  διατυπώσει γνώμες προς τον γενικό διευθυντή.   Άρθρο 9  1. Ο γενικός διευθυντής καθορίζει κατ' έτος τα οικονομικά στοιχεία που είναι απαραίτητα για την εκτέλεση του προγράμματος, ώστε να καταστεί δυνατή η επεξεργασία του τμήματος που αντιστοιχεί στο προσχέδιο του προϋπολογισμού των Κοινοτήτων.  Αυτά τα στοιχεία περιέχουν ειδικότερα προβλέψεις εσόδων και δαπανών που αντιστοιχούν στην εκτέλεση εργασιών από το ΚΚΠΕ για λογαριασμό τρίτων.  Οι διατάξεις του άρθρου 6 εφαρμόζονται κατ' αναλογία για την κατάρτιση προσχεδίων των προϋπολογισμών για τις ερευνητικές δραστηριότητες.  2. Ο γενικός διευθυντής δίδει τις εντολές πληρωμής των δαπανών του ΚΚΠΕ, υπογράφει τους τίτλους πληρωμής και τους τίτλους εισπράξεως, συνάπτει τις συμβάσεις και εγκρίνει την μεταφορά των πιστώσεων στον προϋπολογισμό.  3. Ο γενικός διευθυντής δίδει ανά τρίμηνο απολογισμό της οικονομικής διαχειρίσεώς του στην Επιτροπή. Απευθύνει προς την Επιτροπή στο τέλος της χρήσεως την κατάσταση εσόδων και δαπανών που πραγματοποιήθηκαν κατά την διάρκεια της προηγουμένης χρήσεως.  4. Η Επιτροπή διορίζει τον υπάλληλο, στον οποίο ανατίθεται ο έλεγχος για την ανάληψη υποχρεώσεων και εντολή των δαπανών ως και ο έλεγχος εσόδων.  5. Η Επιτροπή διορίζει τον ταμία που επιφορτίζεται με την πληρωμή των δαπανών, την είσπραξη των εσόδων και την διαχείριση των πιστώσεων και αξιών, για την διαφύλαξη των οποίων είναι υπεύθυνος.   Άρθρο 10  1. Ο γενικός διευθυντής ασκεί επί του προσωπικού τις εξουσίες, που παρέχονται στην αρμόδια για διορισμούς αρχή, εξαιρέσει των εξουσιών που προβλέπονται στα άρθρα 90 και 91 του κανονισμού περί της υπηρεσιακής καταστάσεως των υπαλλήλων, που  διατηρούνται από την Επιτροπή.  2. Πάντως, όσον αφορά τους υπαλλήλους βαθμού Α1 και Α2, οι εξουσίες που προβλέπονται στα άρθρα 29,49,50 και 51 και στον τίτλο VI του κανονισμού περί της υπηρεσιακής καταστάσεως των υπαλλήλων ασκούνται από την Επιτροπή προτάσει του γενικού διεθυντού.  3. Ο γενικός διευθυντής λαμβάνει εξ ονόματος της Επιτροπής όλα τα αναγκαία μέτρα για την ασφάλεια των προσώπων και των εγκαταστάσεων που έχουν τεθεί υπ' ευθύνη του.   Άρθρο 11  1. Η αμοιβαία ενημέρωση των υπηρεσιών της Επιτροπής και του ΚΚΠΕ διενεργείται από τον γενικό διευθυντή που προσκαλεί περιοδικά γι' αυτόν τον σκοπό:  - τους γενικούς διευθυντές ή διευθυντές των υπηρεσιών της Επιτροπής που ενδιαφέρονται για τις δραστηριότες του ΚΚΠΕ,  - τους αντιπροσώπους των υπηρεσιών του ΚΚΠΕ,  - τους αντιπροσώπους του προσωπικού του ΚΚΠΕ.  2. Ο γενικός διευθυντής καταρτίζει τον κανονισμό οργανώσεως του ΚΚΠΕ, αφού συμβουλευθεί το προσωπικό του ΚΚΠΕ και μετά από γνώμη της γενικής συμβουλευτικής επιτροπής.  3. Επιφυλασσομένων των διατάξεων του κανονισμού περί της υπηρεσιακής καταστάσεως των υπαλλήλων ο κανονισμός προβλέπει ιδίως την ίδρυση αντιπροσωπευτικών οργάνων του προσωπικού στο επίπεδο του ΚΚΠΕ και κατά το αναγκαίο μέτρο, κάθε εγκαταστάσεως και  ρυθμίζει τις προϋποθέσεις, σύμφωνα με τις οποίες τα όργανα αυτά συμμετέχουν στον καθορισμό και την πραγματοποίηση της γενικής πολιτικής του προσωπικού του ΚΚΠΕ.   Άρθρο 12  Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 13 Ιανουαρίου 1971.  Για την Επιτροπή Ο Πρόεδρος F. M. MALFATTI


title: Απόφαση (ΕΕ) 2017/1683 του Ευρωπαϊκού Κοινοβουλίου, της 27ης Απριλίου 2017, σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/256

         ΑΠΌΦΑΣΗ (ΕΕ) 2017/1683 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2015, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2015 (05873/2017 — C8-0055/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και ιδίως το άρθρο 68,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 108,

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπή Περιβάλλοντος, Δημόσιας Υγείας και Ασφάλειας των Τροφίμων (A8-0084/2017),

               1.

               εγκρίνει το κλείσιμο των λογαριασμών του Ευρωπαϊκού Οργανισμού Φαρμάκων για το οικονομικό έτος 2015·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 449 της 1.12.2016, σ. 123.

      (2)  Βλ. υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 328 της 7.12.2013, σ. 42.


title: Απόφαση του Διοικητικού Συμβουλίου της Ευρωπόλ, της 1ης Δεκεμβρίου 2009 , σχετικά με την έγκριση των όρων και διαδικασιών που καθορίσθηκαν από την Ευρωπόλ για αναπροσαρμογή των ποσών τα οποία αναφέρονται στο προσάρτημα της απόφασης του διοικητικού συμβουλίου της Ευρωπόλ της 16ης Νοεμβρίου 1999 όσον αφορά του φόρους που παρακρατούνται από την Ευρωπόλ επί των αποδοχών και λοιπών αμοιβών του προσωπικού της Ευρωπόλ

text:
               22.12.2009

               EL

               Επίσημη Εφημερίδα της Ευρωπαϊκής Ένωσης

               L 339/58

      ΑΠΌΦΑΣΗ ΤΟΥ ΔΙΟΙΚΗΤΙΚΟΫ ΣΥΜΒΟΥΛΊΟΥ ΤΗΣ ΕΥΡΩΠΌΛ

   της 1ης Δεκεμβρίου 2009
   σχετικά με την έγκριση των όρων και διαδικασιών που καθορίσθηκαν από την Ευρωπόλ για αναπροσαρμογή των ποσών τα οποία αναφέρονται στο προσάρτημα της απόφασης του διοικητικού συμβουλίου της Ευρωπόλ της 16ης Νοεμβρίου 1999 όσον αφορά του φόρους που παρακρατούνται από την Ευρωπόλ επί των αποδοχών και λοιπών αμοιβών του προσωπικού της Ευρωπόλ
   (2009/999/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΟΛ,
   Έχοντας υπόψη το πρωτόκολλο βάσει του άρθρου Κ.3 της Συνθήκης της Ευρωπαϊκής Ένωσης και του άρθρου 41 παράγραφος 3 της σύμβασης Ευρωπόλ σχετικά με τα προνόμια και τις ασυλίες της Ευρωπόλ, των μελών των οργάνων της, των αναπληρωτών διευθυντών και των υπαλλήλων της Ευρωπόλ (1), και ιδίως το άρθρο 10,
   Εκτιμώντας ότι:

               1.

               Το Συμβούλιο αποφάσισε στις 30 Νοεμβρίου 2009 την αναπροσαρμογή των αποδοχών και των λοιπών αμοιβών των υπαλλήλων της Ευρωπόλ κατά 1,2 % με αναδρομική ισχύ από 1ης Ιουλίου 2008.

               2.

               Το διοικητικό συμβούλιο αποφάσισε, στις 13 Μαΐου 2009 να προβεί σε αύξηση των ποσών που αναφέρονται στο άρθρο 4 του προσαρτήματος της απόφασης του διοικητικού συμβουλίου της 16ης Νοεμβρίου 1999 (2) κατά ποσοστό ίσο προς εκείνο που ορίζεται στην απόφαση του Συμβουλίου, η οποία αναφέρεται στο σημείο 1, και για την ίδια ημερομηνία.

               3.

               Σύμφωνα με την ίδια απόφαση του διοικητικού συμβουλίου, οι τιμές που ορίζονται με αυτόν τον τρόπο πρέπει να δημοσιεύονται στην Επίσημη Εφημερίδα των Ευρωπαϊκών Κοινοτήτων.

         ΑΠΟΦΑΣΙΖΕΙ ΤΑ ΑΚΟΛΟΥΘΑ:
   Άρθρο 1
   Με ισχύ από 1ης Ιουλίου 2008:

               1.

               Η τιμή που αναφέρεται στην πρώτη πρόταση του άρθρου 4 του προσαρτήματος στην απόφαση του διοικητικού συμβουλίου της Ευρωπόλ της 16ης Νοεμβρίου 1999 αντικαθίσταται από την τιμή των 117,00 ευρώ.

               2.

               Οι τιμές σε ευρώ του πίνακα που περιλαμβάνεται στο άρθρο 4 του προσαρτήματος της απόφασης του διοικητικού συμβουλίου της Ευρωπόλ της 16ης Νοεμβρίου 1999 αντικαθίστανται από τις ακόλουθες:

                           8 % για ποσά από 17,00 ευρώ έως 2 060,89 ευρώ

                           10 % για ποσά από 2 060,90 ευρώ έως 2 838,56 ευρώ

                           12,5 % για ποσά από 2 838,57 ευρώ έως 3 253,13 ευρώ

                           15 % για ποσά από 3 253,14 ευρώ έως 3 694,43 ευρώ

                           17,5 % για ποσά από 3 694,44 ευρώ έως 4 109,04 ευρώ

                           20 % για ποσά από 4 109,05 ευρώ έως 4 510,91 ευρώ

                           22,5 % για ποσά από 4 510,92 ευρώ έως 4 925,50 ευρώ

                           25 % για ποσά από 4 925,51 ευρώ έως 5 327,38 ευρώ

                           27,5 % για ποσά από 5 327,39 ευρώ έως 5 741,96 ευρώ

                           30 % για ποσά από 5 741,97 ευρώ έως 6 143,84 ευρώ

                           32,5 % για ποσά από 6 143,85 ευρώ έως 6 558,43 ευρώ

                           35 % για ποσά από 6 558,44 ευρώ έως 6 960,94 ευρώ

                           40 % για ποσά από 6 960,95 ευρώ έως 7 375,55 ευρώ

                           45 % για ποσά άνω των 7 375,56 ευρώ.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
   Άρθρο 3
   Η παρούσα απόφαση αρχίζει να ισχύει από την επόμενη ημέρα μετά την έγκρισή της.

      Χάγη, 1η Δεκεμβρίου 2009.

            Εκ μέρους του διοικητικού συμβουλίου,

            Πρόεδρος

         S. CLERTON

      (1)  ΕΕ C 221, 19.07.1997, σ. 2.

      (2)  ΕΕ C 65, 28.2.2001, σ. 8.


Avis juridique important

|

32003D0171

2003/171/ΕΚ: Απόφαση του Συμβουλίου, της 27ης Φεβρουαρίου 2003, που τροποποιεί την απόφαση 2000/265/ΕΚ περί θεσπίσεως δημοσιονομικού κανονισμού που διέπει τα δημοσιονομικά θέματα της διαχείρισης από τον αναπληρωτή γενικό γραμματέα του Συμβουλίου, των συμβάσεων τις οποίες συνάπτει, ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών "Sisnet" για το περιβάλλον Σένγκεν

Επίσημη Εφημερίδα αριθ. L 069 της 13/03/2003 σ. 0025 - 0026

Απόφαση του Συμβουλίουτης 27ης Φεβρουαρίου 2003που τροποποιεί την απόφαση 2000/265/ΕΚ περί θεσπίσεως δημοσιονομικού κανονισμού που διέπει τα δημοσιονομικά θέματα της διαχείρισης από τον αναπληρωτή γενικό γραμματέα του Συμβουλίου, των συμβάσεων τις οποίες συνάπτει, ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών "Sisnet" για το περιβάλλον Σένγκεν(2003/171/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το άρθρο 2 παράγραφος 1 δεύτερο εδάφιο πρώτη πρόταση του πρωτοκόλλου που προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης (εφεξής "πρωτόκολλο Σένγκεν"),Εκτιμώντας τα ακόλουθα:(1) Δυνάμει της απόφασης 1999/870/ΕΚ του Συμβουλίου(1), εξουσιοδοτείται ο αναπληρωτής γενικός γραμματέας του Συμβουλίου να ενεργεί, για την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, ως αντιπρόσωπος ορισμένων κρατών μελών προς το σκοπό σύναψης και διαχείρισης συμβάσεων που αφορούν την εγκατάσταση και λειτουργία του δικτύου επικοινωνιών "Sisnet" για το περιβάλλον Σένγκεν.(2) Οι δημοσιονομικές υποχρεώσεις που απορρέουν από τις συμβάσεις αυτές δεν επιβαρύνουν το γενικό προϋπολογισμό των Ευρωπαϊκών Κοινοτήτων. Ως εκ τούτου, οι διατάξεις του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων(2), δεν ισχύουν.(3) Έτσι, με την απόφαση 2000/265/ΕΚ του Συμβουλίου(3), θεσπίστηκε δημοσιονομικός κανονισμός με τους ειδικούς κανόνες που καθορίζουν τις λεπτομέρειες για την κατάρτιση και την εκτέλεση του προϋπολογισμού, ο οποίος απαιτείται για την αντιμετώπιση των δαπανών που προκύπτουν κατά τη σύναψη των συμβάσεων, την εκπλήρωση των υποχρεώσεων από τις εν λόγω συμβάσεις μετά τη σύναψή τους, την είσπραξη των συνεισφορών που βαρύνουν τα συγκεκριμένα κράτη καθώς και την απόδοση και τον έλεγχο των λογαριασμών.(4) Σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 - νέος δημοσιονομικός κανονισμός των Ευρωπαϊκών Κοινοτήτων - έχουν επέλθει ορισμένες τροποποιήσεις στις διαδικασίες του εσωτερικού δημοσιονομικού ελέγχου των Ευρωπαϊκών Κοινοτήτων, που καθιστούν αναγκαία μια τεχνική προσαρμογή στον εν λόγω δημοσιονομικό κανονισμό που περιέχεται στην απόφαση 2000/265/ΕΚ.(5) Η παρούσα απόφαση συνιστά ανάπτυξη του κεκτημένου του Σένγκεν κατά την έννοια του πρωτοκόλλου Σένγκεν,ΑΠΟΦΑΣΙΖΕΙ:Άρθρο 1Το άρθρο 14 της απόφασης 2000/265/ΕΚ αντικαθίσταται από το ακόλουθο κείμενο:"Άρθρο 14Τα καθήκοντα του δημοσιονομικού ελεγκτή ασκούνται από μόνιμο υπάλληλο ή μέλος του λοιπού προσωπικού της γενικής γραμματείας του Συμβουλίου, οριζόμενο προς τούτο με απόφαση του αναπληρωτή γενικού γραμματέα, ο οποίος καθορίζει τις λεπτομέρειες του ελέγχου αυτού."Άρθρο 21. Η παρούσα απόφαση εφαρμόζεται από την 1η Ιανουαρίου 2003.2. Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 27 Φεβρουαρίου 2003.Για το ΣυμβούλιοΟ ΠρόεδροςΜ. Χρυσοχοΐδης(1) ΕΕ L 337 της 30.12.1999, σ. 41.(2) Όπως αναδιατυπώνεται από τον κανονισμό (ΕΚ, Ευρατόμ) αριθ. 1605/2002 (ΕΕ L 248 της 16.9.2002, σ. 1).(3) ΕΕ L 85 της 6.4.2000, σ. 12· απόφαση όπως τροποποιήθηκε από την απόφαση 2000/664/ΕΚ (ΕΕ L 278 της 31.10.2000, σ. 24).


Avis juridique important

|

32003D0367

2003/367/ΕΚ: Απόφαση της Επιτροπής, της 15ης Μαΐου 2003, για τη θέσπιση του εσωτερικού κανονισμού του Γραφείου της Ευρωπαϊκής Κοινότητας για το Energy Star

Επίσημη Εφημερίδα αριθ. L 125 της 21/05/2003 σ. 0009 - 0011

Απόφαση της Επιτροπήςτης 15ης Μαΐου 2003για τη θέσπιση του εσωτερικού κανονισμού του Γραφείου της Ευρωπαϊκής Κοινότητας για το Energy Star(2003/367/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, σχετικά με κοινοτικό πρόγραμμα επισήμανσης ενεργειακής απόδοσης για γραφειακό εξοπλισμό(1), και ιδίως το άρθρο 8 παράγραφος 4,Εκτιμώντας τα ακόλουθα:(1) Σύμφωνα με το άρθρο 8 παράγραφος 1 του κανονισμού (EΚ) αριθ. 2422/2001, συστάθηκε, κατ' εφαρμογή της απόφασης 2003/168/EΚ της Επιτροπής(2) το Γραφείο της Ευρωπαϊκής Κοινότητας για το Energy Star ("ECESB").(2) Σύμφωνα με το άρθρο 8 παράγραφος 4 του κανονισμού, είναι σκόπιμο να θεσπιστεί ο εσωτερικός κανονισμός του ECESB, λαμβάνοντας υπόψη τη γνώμη που εξέφρασαν οι εκπρόσωποι των κρατών μελών εντός του ECESB,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΜε την παρούσα απόφαση θεσπίζεται ο εσωτερικός κανονισμός του Γραφείου της Ευρωπαϊκής Κοινότητας για το Energy Star, ο οποίος παρατίθεται στο επισυναπτόμενο παράρτημα.Βρυξέλλες, 15 Μαΐου 2003.Για την ΕπιτροπήLoyola De PalacioΑντιπρόεδρος(1) ΕΕ L 332 της 15.12.2001, σ. 1.(2) ΕΕ L 67 της 12.3.2003, σ. 22.ΠΑΡΑΡΤΗΜΑΕσωτερικός κανονισμός του Γραφείου της Ευρωπαϊκής Κοινότητας για το Energy StarΆρθρο 1Σύγκληση συνεδριάσεων1. Οι συνεδριάσεις του ECESB συγκαλούνται από τον πρόεδρο, είτε με δική του πρωτοβουλία, είτε κατόπιν αιτήματος των μελών του ECESB, που αποφασίζουν με απλή πλειοψηφία.2. Ο πρόεδρος, συνεπικουρούμενος από τη γραμματεία, είναι υπεύθυνος για την εκπόνηση και την διανομή των προσκλήσεων, της ημερήσιας διάταξης και των υποστηρικτικών εγγράφων, καθώς και για την καθαρογράφηση και διανομή των σχετικών πρακτικών και τη σύνταξη του καταλόγου των συμμετεχόντων.3. Γενικώς, σε κάθε συνεδρίαση επιτρέπεται να συμμετέχουν το πολύ τρεις εκπρόσωποι κάθε μέλους του ECESB.Άρθρο 2Ημερήσια διάταξη1. Ο πρόεδρος καταρτίζει την ημερήσια διάταξη και την υποβάλλει στο ECESB.2. Στην ημερήσια διάταξη γίνεται διάκριση μεταξύ:α) θεμάτων επί των οποίων ζητείται η γνωμοδότηση του ECES·β) άλλων θεμάτων τα οποία υποβάλλονται στο ECESB ενημερωτικά, είτε με πρωτοβουλία του προέδρου, είτε έπειτα από γραπτό αίτημα μέλους του ECESB.Άρθρο 3Τεκμκηρίωση η οποία πρέπει να αποστέλλεται στα μέλη του ECESB1. Ο πρόεδρος αποστέλλει την πρόσκληση για τη σύγκληση συνεδρίασης, την ημερήσια διάταξη και τα έγγραφα εργασίας στα μέλη του ECESB, σύμφωνα με το άρθρο 12 παράγραφος 2, ει δυνατόν το αργότερο δεκατέσσερις ημερολογιακές ημέρες πριν από την ημερομηνία σύγκλησης της συνεδρίασης.2. Σε επείγουσες περιπτώσεις, ο πρόεδρος δύναται, είτε μετά από αίτημα μέλους του ECESB, είτε με δική του πρωτοβουλία, να επισπεύσει το χρονικό διάστημα που αναφέρεται στην παράγραφο 1 σε πέντε εργάσιμες ημέρες πριν από την ημερομηνία σύγκλησης της συνεδρίασης.Άρθρο 4Γνώμη του ECESBΚατά τη διαμόρφωση της γνώμης του το ECESB πρέπει να αποσκοπεί στην επίτευξη της μεγαλύτερης δυνατής συναίνεσης.1. Ο πρόεδρος συγκεντρώνει τις γνώμες των μελών του ECESB, όπως προβλέπεται στον κανονισμό (EΚ) αριθ. 2422/2001. Η γνώμη των μελών του ECESB διατυπώνεται από τα παρόντα μέλη ή από τους εκπροσώπους τους.2. Έπειτα από σχετικό αίτημα μέλους, η συγκέντρωση των απόψεων επί ενός θέματος μπορεί να αναβληθεί, εάν δεν έχουν αποσταλεί στα μέλη τα έγγραφα σχετικά με το συγκεκριμένο σημείο της ημερήσιας διάταξης, εντός του χρονοδιαγράμματος που προβλέπεται στο άρθρο 3 παράγραφοι 1 και 2.Άρθρο 5Εκπροσώπηση και απαρτία1. Κάθε αντιπροσωπεία κράτους μέλους θεωρείται ότι είναι μέλος του ECESB και η σύνθεσή της προβλέπεται από το άρθρο 2 παράγραφος 2 της απόφασης 2003/168/EΚ. Με την άδεια του προέδρου, οι αντιπροσωπείες δύνανται να συμπεριλαμβάνουν εμπειρογνώμονες, δαπάναις των σχετικών κρατών μελών.Η αντιπροσωπεία ενός κράτους μέλους δύναται, εάν παραστεί ανάγκη, να εκπροσωπήσει ένα άλλο κράτος μέλος κατ' ανώτατο όριο. Η μόνιμη αντιπροσωπεία του εκπροσωπούμενου κράτους μέλους οφείλει να ενημερώσει επ' αυτού τον πρόεδρο γραπτώς.2. Κάθε ενδιαφερόμενο μέρος, όπως ορίζεται στο μέρος Β του παραρτήματος της απόφασης 2003/168/EΚ (κατασκευαστές, έμποροι λιανικής πώλησης, ομάδες προστασίας του περιβάλλοντος, ενώσεις καταναλωτών) θεωρείται ότι αποτελεί ένα μέλος του ECESB.Ένα ενδιαφερόμενο μέρος δύναται να εκπροσωπήσει κατ' ανώτατο όριο ένα άλλο ενδιαφερόμενο μέρος. Το εκπροσωπούμενο μέρος οφείλει να ενημερώσει επ' αυτού τον πρόεδρο γραπτώς.3. Δεν απαιτείται απαρτία για τις συσκέψεις του ECESB.Άρθρο 6Ομάδες εργασίας1. Το ECESB δύναται να συγκροτήσει ομάδες εργασίας περιορισμένης διάρκειας, υπό την προεδρία εκπροσώπου της Επιτροπής, για την εξέταση ειδικών θεμάτων.2. Οι ομάδες υποβάλλουν την αναφορά τους στο ECESB. Για το σκοπό αυτό, δύνανται να ορίσουν εισηγητή.Άρθρο 7Προσχώρηση τρίτων μερώνΟ πρόεδρος δύναται να αποφασίσει να καλέσει εμπειρογνώμονες ή εκπροσώπους οργανισμών που δεν είναι μέλη του ECESB, κατόπιν αιτήματος μέλους ή με δική του πρωτοβουλία.Άρθρο 8Γραπτή διαδικασίαΗ γνώμη του ECESB μπορεί να διατυπωθεί μέσω γραπτής διαδικασίας. Για το σκοπό αυτό, ο πρόεδρος αποστέλλει στα μέλη του ECESB τα έγγραφα επί των οποίων ζητείται η γνωμοδότησή τους, σύμφωνα με το άρθρο 12 παράγραφος 2. Το χρονικό διάστημα για να ανταποκριθούν δεν πρέπει να είναι μικρότερο από δεκατέσσερις ημερολογιακές ημέρες.Άρθρο 9Γραμματειακή υποστήριξηΗ Επιτροπή θα παράσχει γραμματειακή υποστήριξη στο ECESB και, εάν παραστεί ανάγκη, στις ομάδες εργασίας που συγκροτούνται σύμφωνα με το άρθρο 6.Άρθρο 10Πρακτικά συνεδριάσεων1. Τα πρακτικά κάθε συνεδρίασης συντάσσονται υπό την επίβλεψη του προέδρου. Τα πρακτικά περιλαμβάνουν ειδικότερα τις γνώμες που έχουν εκφραστεί κατά την έννοια του άρθρου 2 παράγραφος 2 στοιχείο α). Τα πρακτικά διαβιβάζονται στα μέλη του ECESB εντός δεκαπέντε εργάσιμων ημερών.2. Τα μέλη του ECESB δύνανται να διαβιβάσουν στον πρόεδρο οιεσδήποτε γραπτές παρατηρήσεις τους επί των πρακτικών. Το ECESB ενημερώνεται σχετικά· εάν υπάρχουν διαφωνίες, η προτεινόμενη τροποποίηση συζητείται από το ECESB. Εάν η διαφωνία εξακολουθεί να υφίσταται, η προτεινόμενη τροποποίηση επισυνάπτεται στα πρακτικά.Άρθρο 11Κατάλογος συμμετεχόντωνΣε κάθε συνεδρίαση, ο πρόεδρος καταρτίζει τον κατάλογο των συμμετεχόντων, προσδιορίζοντας τις αρχές ή τους φορείς στους οποίους ανήκουν τα πρόσωπα που έχουν οριστεί από τα κράτη μέλη ως εκπρόσωποί τους.Άρθρο 12Αλληλογραφία1. Η αλληλογραφία που αφορά το ECESB απευθύνεται στην Επιτροπή, υπόψη του προέδρου του ECESB.2. Η αλληλογραφία που αφορά τις εθνικές αντιπροσωπείες του ECESB απευθύνεται στα πρόσωπα που έχουν οριστεί ως εθνικοί αντιπρόσωποι, ενώ παράλληλα αποστέλλεται αντίγραφο στις μόνιμες αντιπροσωπείες, ει δυνατόν με ηλεκτρονικό ταχυδρομείο.3. Η αλληλογραφία που αφορά τα ενδιαφερόμενα μέρη του ECESB απευθύνεται στo επίσημο γραφείο της οργάνωσης που έχει οριστεί για να εκπροσωπεί το ενδιαφερόμενο μέρος ή, κατόπιν αιτήματος του ενδιαφερόμενου μέρους, στο πρόσωπο που έχει οριστεί για το σκοπό αυτό από το ενδιαφερόμενο μέρος.Άρθρο 13ΔιαφάνειαΟι αρχές και οι όροι που αφορούν την πρόσβαση του κοινού στα έγγραφα του ECESB είναι οι ίδιοι με όσα ορίζονται στον κανονισμό (EΚ) αριθ. 1049/2001 του Ευρωπαϊκού Κοινοβουλίου και του Συμβουλίου(1). Η απόφαση επί αιτημάτων πρόσβασης στα εν λόγω έγγραφα εναπόκειται στην Επιτροπή. Εάν το αίτημα απευθύνεται σε κράτος μέλος, το εν λόγω κράτος μέλος εφαρμόζει το άρθρο 5 του προαναφερθέντος κανονισμού.(1) ΕΕ L 145 της 31.5.2001, σ. 43.


               11.8.2017

               EL

               Επίσημη Εφημερίδα της Ευρωπαϊκής Ένωσης

               C 265/158

         P8_TA(2015)0239
   Ορισμός μέλους του Ελεγκτικού Συνεδρίου — Bettina Michelle Jacobsen
   Απόφαση του Ευρωπαϊκού Κοινοβουλίου της 7ης Ιουλίου 2015 σχετικά με τον διορισμό της Bettina Michelle Jakobsen ως μέλους του Ελεγκτικού Συνεδρίου (C8-0122/2015 — 2015/0803(NLE))
   (Διαβούλευση)
   (2017/C 265/22)

      Το Ευρωπαϊκό Κοινοβούλιο,

               —

               έχοντας υπόψη το άρθρο 286 παράγραφος 2 της Συνθήκης για τη λειτουργία της Ευρωπαϊκής Ένωσης, σύμφωνα με το οποίο κλήθηκε από το Συμβούλιο να γνωμοδοτήσει (C8-0122/2015),

               —

               έχοντας υπόψη το άρθρο 121 του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0198/2015),

               Α.

               λαμβάνοντας υπόψη ότι η Επιτροπή Ελέγχου του Προϋπολογισμού προέβη στην αξιολόγηση των προσόντων της υποψηφίου, ιδίως από την άποψη των απαιτήσεων που ορίζονται στο άρθρο 286 παράγραφος 1 της Συνθήκης για τη λειτουργία της Ευρωπαϊκής Ένωσης·

               Β.

               λαμβάνοντας υπόψη ότι, κατά τη συνεδρίασή της στις 17 Ιουνίου 2015, η Επιτροπή Ελέγχου του Προϋπολογισμού προέβη σε ακρόαση του ορισθέντος από το Συμβούλιο υποψηφίου για το αξίωμα του μέλους του Ελεγκτικού Συνεδρίου·

               1.

               εκδίδει θετική γνώμη σχετικά με την πρόταση του Συμβουλίου να διορισθεί η Bettina Michelle Jakobsen μέλος του Ελεγκτικού Συνεδρίου·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και, προς ενημέρωση, στο Ελεγκτικό Συνέδριο, στα λοιπά θεσμικά όργανα της Ευρωπαϊκής Ένωσης και στα ελεγκτικά όργανα των κρατών μελών.


title: 2009/212/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με το κλείσιμο των λογαριασμών της Ευρωπαϊκής Υπηρεσίας Ανασυγκρότησης για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/158

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 22ας Απριλίου 2008
   σχετικά με το κλείσιμο των λογαριασμών της Ευρωπαϊκής Υπηρεσίας Ανασυγκρότησης για το οικονομικό έτος 2006
   (2009/212/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Ευρωπαϊκής Υπηρεσίας Ανασυγκρότησης για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2006 (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2667/2000 του Συμβουλίου, της 5ης Δεκεμβρίου 2000, για την ίδρυση της Ευρωπαϊκής Υπηρεσίας Ανασυγκρότησης (4), και ιδίως το άρθρο 8,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94 του εν λόγω κανονισμού,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Εξωτερικών Υποθέσεων (A6-0112/2008),

               1.

               επισημαίνει ότι οι τελικοί ετήσιοι λογαριασμοί της Ευρωπαϊκής Υπηρεσίας Ανασυγκρότησης είναι οι λογαριασμοί που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Ευρωπαϊκής Υπηρεσίας Ανασυγκρότησης για το οικονομικό έτος 2006·

               3.

               αναθέτει στον πρόεδρό του να διαβιβάσει την παρούσα απόφαση στον διευθυντή της Ευρωπαϊκής Υπηρεσίας Ανασυγκρότησης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 13.

      (2)  ΕΕ C 309 της 19.12.2007, σ. 40.

      (3)  ΕΕ L 248 της 16.9.2002, σ. 1.

      (4)  ΕΕ L 306 της 7.12.2000, σ. 7.

      (5)  ΕΕ L 357 της 31.12.2002, σ. 72.


Avis juridique important

|

31980D0156

80/156/ΕΟΚ: Απόφαση του Συμβουλίου της 21ης Ιανουαρίου 1980 περί συστάσεως Συμβουλευτικής Επιτροπής για την Εκπαίδευση των Μαιών

Επίσημη Εφημερίδα αριθ. L 033 της 11/02/1980 σ. 0013 - 0014 Φινλανδική ειδική έκδοση: Κεφάλαιο 16 τόμος 1 σ. 0045  Ελληνική ειδική έκδοση: Κεφάλαιο 01 τόμος 2 σ. 0142  Σουηδική ειδική έκδοση: Κεφάλαιο 16 τόμος 1 σ. 0045  Ισπανική ειδική έκδοση: Κεφάλαιο 06 τόμος 2 σ. 0100  Πορτογαλική ειδική έκδοση : Κεφάλαιο 06 τόμος 2 σ. 0100

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Ιανουαρίου 1980 περί συστάσεως Συμβουλευτικής Επιτροπής για την Εκπαίδευση των ΜαιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο αποφάσεως που υποβλήθηκε από την Επιτροπή,  Εκτιμώντας:  ότι το Συμβούλιο στην απόφασή του της 6ηςΙουνίου 1974 περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων, ετάχθη υπέρ της συστάσεως συμβουλευτικών επιτροπών- ότι είναι σημαντικό να εξασφαλισθεί ένα συγκριτικά υψηλό επίπεδο εκπαιδεύσεως στο πλαίσιο της αμοιβαίας αναγνωρίσεως των διπλωμάτων, πιστοποιητικών και άλλων τίτλων μαιών- ότι είναι ευκταίο, για να επιτευχθεί ο σκοπός αυτός, να συσταθεί Συμβουλευτική Επιτροπή για την παροχή συμβουλών στην Επιτροπή,  ΑΠΟΦΑΣΙΖΕΙ:   Άρθρο 1  Συνιστάται στην Επιτροπή Συμβουλευτική Επιτροπή για την Εκπαίδευση των Μαιών, αποκαλούμενη στο εξής "επιτροπή".   Άρθρο 2  1. Η επιτροπή έχει ως αποστολή να συμβάλλει στην εξασφάλιση, εντός της Κοινότητος, ενός συγκριτικά υψηλού επιπέδου εκπαιδεύσεως των μαιών.  2. Την αποστολή αυτή εκπληρώνει ιδίως με τα ακόλουθα μέσα:  - με ανταλλαγή εκτενών πληροφοριών περί των μεθόδων εκπαιδεύσεως καθώς και περί του περιεχομένου, του επιπέδου και της διαρθρώσεως της θεωρητικής και πρακτικής διδασκαλίας που παρέχεται στα Κράτη Μέλη,  - με ανταλλαγή απόψεων και γνωμών με σκοπό την επίτευξη συμφωνίας, ως προς το επιδιωκόμενο επίπεδο εκπαιδεύσεως των μαιών και, κατά περίπτωση, ως προς τη διάρθρωση και το περιεχόμενο της εκπαιδεύσεως αυτής,  - με την εξέταση των προσαρμογών της εκπαιδεύσεως στις προόδους που επετεύχθησαν στην πρακτική του τοκετού, στις ιατρικές και κοινωνικές επιστήμες και στις παιδαγωγικές μεθόδους.  3. Η επιτροπή απευθύνει στην Επιτροπή και στα Κράτη Μέλη τις γνώμες και συστάσεις της, στις οποίες παριλαμβάνονται, όταν το κρίνει σκόπιμο, προτάσεις για τις τροποποιήσεις που πρέπει να επέλθουν στα άρθρα, τα οποία αφορούν την εκπαίδευση των μαιών, στις  οδηγίες 80/154/ΕΟΚ(1) και 80/155/ΕΟΚ(2).  4. Η επιτροπή συμβουλεύει επίσης την Επιτροπή για κάθε άλλο θέμα το οποίο η τελευταία θα της υπέβαλε στον τομέα της εκπαιδεύσεως των μαιών.   Άρθρο 3  1. Η επιτροπή αποτελείται από τρεις εμπειρογνώμονες από κάθε Κράτος Μέλος:  - έναν εμπειρογνώμονα από τις εν ενεργεία μαίες,  - έναν εμπειρογνώμονα από τα ιδρύματα, που εξασφαλίζουν την εκπαίδευση των μαιών,  - έναν εμπειρογνώμονα από τις αρμόδιες αρχές του Κράτους Μέλους.  2. Για κάθε μέλος προβλέπεται ένας αναπληρωτής. Ο αναπληρωτής αυτός δικαιούται να μετέχει στις συνεδριάσεις της επιτροπής.  3. Τα τακτικά και αναπληρωματικά μέλη που προβλέπονται στις παραγράφους 1 και 2 ορίζονται από τα Κράτη Μέλη. Τα μέλη που αναφέρονται στην παράγραφο 1 πρώτη και δεύτερη περίπτωση και οι αναπληρωτές τους, ορίζονται κατόπιν προτάσεως των επαγγελματικών  οργανώσεων των εν ενεργεία μαιών και των ιδρυμάτων που εξασφαλίζουν την εκπαίδευση των μαιών. Τα κατά τον τρόπο αυτόν οριζόμενα τακτικά και αναπληρωματικά μέλη διορίζονται από το Συμβούλιο.   Άρθρο 4  1. Η θητεία των μελών της επιτροπής διαρκεί τρία έτη. Μετά τη λήξη της περιόδου αυτής, τα μέλη της Επιτροπής εξακολουθούν να ασκούν τα καθήκοντά τους μέχρι της αντικαταστάσεώς τους ή της ανανεώσεως της θητείας τους.  2. Η θητεία μέλους λήγει πριν από τη λήξη της περιόδου των τριών ετών με την παραίτηση, το θάνατο ή την αντικατάστασή του από άλλο μέλος σύμφωνα με τη διαδικασία που προβλέπεται στο άρθρο 3. Ο διορισμός νέου μέλους γίνεται για το υπόλοιπο διάστημα της  θητείας.   Άρθρο 5  Η επιτροπή εκλέγει από τα μέλη της έναν πρόεδρο και δύο αντιπροέδρους. Επίσης καταρτίζει τον εσωτερικό της κανονισμό. Η ημερησία διάταξη των συνεδριάσεων καθορίζεται από τον πρόεδρο της επιτροπής σε συνεννόηση με την Επιτροπή.   Άρθρο 6  Η επιτροπή δύναται να συνιστά ομάδες εργασίας και να προσκαλεί ή να δέχεται παρατηρητές ή εμπειρογνώμονες για να τη βοηθούν στα ειδικά θέματα των εργασιών της.   Άρθρο 7  Η γραμματεία της επιτροπής εξασφαλίζεται από την Επιτροπή.  Έγινε στις Βρυξέλλες, στις 21 Ιανουαρίου 1980.  Για το Συμβούλιο Ο Πρόεδρος G. MARCORA  (1) ΕΕ αριθ. Ν 33 της 11.2.1980, σ. 1 (2) ΕΕ αριθ. Ν 33 της 11.2.1980, σ. 8.


Avis juridique important

|

32004D0321

2004/321/ΕΚ: Απόφαση του διοικητικού συμβουλίου του Ευρωπαϊκού Ιδρύματος για την Βελτίωση των Συνθηκών Διαβίωσεως και Εργασίας, της 26ης Μαρτίου 2004, για έγκριση των κανόνων εφαρμογής του κανονισμού (ΕΚ) αριθ. 1049/2001 για την πρόσβαση του κοινού στα έγγραφα

Επίσημη Εφημερίδα αριθ. L 102 της 07/04/2004 σ. 0081 - 0083

Απόφαση του διοικητικού συμβουλίου του Ευρωπαϊκού Ιδρύματος για την Βελτίωση των Συνθηκών Διαβίωσεως και Εργασίαςτης 26ης Μαρτίου 2004για έγκριση των κανόνων εφαρμογής του κανονισμού (ΕΚ) αριθ. 1049/2001 για την πρόσβαση του κοινού στα έγγραφα(2004/321/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ,Έχοντας υπόψη τον κανονισμό (ΕΚ) αριθ. 1649/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΟΚ) αριθ. 1365/75 περί της δημιουργίας Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας και καταργεί τον κανονισμό (ΕΟΚ) αριθ. 1417/76(1),Εκτιμώντας τα ακόλουθα:(1) Οι γενικές αρχές και τα όρια που διέπουν το δικαίωμα πρόσβασης στα έγγραφα, όπως ορίζονται στο άρθρο 255 της συνθήκης, καθορίζονται από τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(2).(2) Όταν εγκρίθηκε ο κανονισμός (ΕΚ) αριθ. 1049/2001, τα τρία θεσμικά όργανα συμφώνησαν σε κοινή δήλωση ότι οι Οργανισμοί και οι συναφείς υπηρεσίες οφείλουν να εφαρμόζουν τους κανόνες που είναι σύμφωνοι με αυτούς του παρόντος κανονισμού.(3) Ο κανονισμός (ΕΚ) αριθ. 1649/2003 αναφέρει ότι ο κανονισμός (ΕΚ) αριθ. 1049/2001 θα ισχύει για έγγραφα που βρίσκονται στην κατοχή του Ιδρύματος.(4) Ο κανονισμός (ΕΚ) αριθ. 1649/2003 αναφέρει επίσης ότι το διοικητικό συμβούλιο θεσπίζει τις πρακτικές λεπτομέρειες εφαρμογής του κανονισμού (ΕΚ) αριθ. 1049/2001 εντός προθεσμίας έξι μηνών από την 29η Σεπτεμβρίου 2003, ή από την έναρξη ισχύος του κανονισμού (ΕΚ) αριθ. 1649/2003.(5) Οι σαφείς κανόνες επιτρέπουν την ομαλή λειτουργία βοηθώντας τους αρμοδίους στην ακριβή και ταχεία επεξεργασία των αιτήσεων του κοινού,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εφαρμογή και πεδίο εφαρμογής1. Το δικαίωμα πρόσβασης αφορά τα έγγραφα που βρίσκονται στο Ίδρυμα, δηλαδή εκείνα που έχουν συνταχθεί ή παραληφθεί από αυτόν και βρίσκονται στην κατοχή του.2. Οι πολίτες της Ευρωπαϊκής Ένωσης και κάθε φυσικό ή νομικό πρόσωπο που κατοικεί ή έχει την έδρα του σε ένα κράτος μέλος έχει δικαίωμα πρόσβασης σε έγγραφα του Ιδρύματος σύμφωνα με το άρθρο 2 παράγραφος 1 του κανονισμού (ΕΚ) αριθ. 1049/2001.3. Κατ' εφαρμογή του άρθρου 2 παράγραφος 2 του κανονισμού (ΕΚ) αριθ. 1049/2001, οι πολίτες τρίτης χώρας που δεν κατοικούν σε κράτος μέλος καθώς και τα νομικά πρόσωπα που δεν έχουν την έδρα τους σε ένα από τα κράτη μέλη, έχουν δικαίωμα πρόσβασης στα έγγραφα του Ιδρύματος υπό τους ίδιους όρους με τους δικαιούχους που αναφέρονται στο άρθρο 2 παράγραφος 1 του κανονισμού (ΕΚ) αριθ. 1049/2001.Άρθρο 2Αιτήσεις πρόσβασης1. Οι αιτήσεις για πρόσβαση στα έγγραφα του Ιδρύματος που δεν τίθενται στη διάθεση του κοινού υποβάλλονται γραπτώς, περιλαμβανομένης της ηλεκτρονικής μορφής και κατά τρόπο επαρκώς σαφή ώστε το Ίδρυμα να προσδιορίζει τα έγγραφα.2. Το Ίδρυμα απαντά στις αρχικές και επιβεβαιωτικές αιτήσεις εντός προθεσμίας 15 εργάσιμων ημερών από την ημερομηνία καταχώρισης της αίτησης.3. Στις περιπτώσεις πολύπλοκων ή ογκωδών αιτήσεων, η προθεσμία αυτή μπορεί να παραταθεί κατά 15 εργάσιμες ημέρες. Κάθε παράταση της προθεσμίας πρέπει να είναι αιτιολογημένη και να ανακοινώνεται προηγουμένως στον αιτούντα.4. Σε περίπτωση ασαφούς αίτησης, όπως αναφέρεται στο άρθρο 6 παράγραφος 2 του κανονισμού (ΕΚ) αριθ. 1049/2001, το Ίδρυμα καλεί τον αιτούντα να παράσχει συμπληρωματικές πληροφορίες ούτως ώστε να καταστεί δυνατός ο προσδιορισμός των αιτούμενων εγγράφων. Η προθεσμία απάντησης αρχίζει να τρέχει από την στιγμή που το Ίδρυμα έχει στη διάθεσή του τις εν λόγω πληροφορίες.5. Αποφάσεις που είναι μερικώς αρνητικές πρέπει να αναφέρουν τον λόγο της άρνησης με βάση μια από τις εξαιρέσεις που απαριθμούνται στο άρθρο 4 του κανονισμού (ΕΚ) αριθ. 1049/2001.Άρθρο 3Επεξεργασία των αρχικών αιτήσεων1. Μόλις καταχωρηθεί η αίτηση αποστέλλεται στον αιτούντα απόδειξη παραλαβής, εκτός εάν η απάντηση δοθεί με επιστολή. Η απόδειξη παραλαβής και η απάντηση αποστέλλονται γραπτώς και, ενδεχομένως, ηλεκτρονικά.2. Ο αιτών ενημερώνεται για τη συνέχεια που δίδεται στην αίτησή του από τον προϊστάμενο διοίκησης.3. Σε περίπτωση ολικής ή μερικής άρνησης, ο αιτών μπορεί εντός προθεσμίας 15 εργάσιμων ημερών από την παραλαβή της απάντησης του Ιδρύματος, να υποβάλει επιβεβαιωτική αίτηση ζητώντας από το Ίδρυμα να επανεξετάσει τη θέση του.4. Η απουσία απάντησης εκ μέρους του Οργανισμού εντός της καθορισμένης προθεσμίας παρέχει στον αιτούντα το δικαίωμα να υποβάλει επιβεβαιωτική αίτηση.Άρθρο 4Επεξεργασία των επιβεβαιωτικών αιτήσεων1. Ο διευθυντής λαμβάνει τις αποφάσεις άρνησης της πρόσβασης που αφορούν επιβεβαιωτικές αιτήσεις. Ενημερώνει δε το διοικητικό συμβούλιο του Οργανισμού σχετικά με τις εν λόγω ενέργειες.2. Η απόφαση γνωστοποιείται στον αιτούντα γραπτώς, ή ενδεχομένως ηλεκτρονικά, και προσδιορίζει σε ποια από τις εξαιρέσεις που προβλέπονται στο άρθρο 4 του κανονισμού (ΕΚ) αριθ. 1049/2001 βασίζεται καθώς και τους λόγους της άρνησης. Τον ενημερώνει επίσης για το δικαίωμά του να ασκήσει προσφυγή στο Πρωτοδικείο ή να καταθέσει καταγγελία στον ευρωπαίο διαμεσολαβητή.Άρθρο 5Διαβουλεύσεις1. Όταν στο Ίδρυμα υποβάλλεται αίτηση πρόσβασης σε έγγραφο, το οποίο βρίσκεται στην κατοχή του αλλά προέρχεται από τρίτο, το Ίδρυμα ελέγχει εάν εφαρμόζεται μία από τις εξαιρέσεις που προβλέπονται στο άρθρο 4 του κανονισμού.2. Εάν, μετά την εξέταση αυτή, το Ίδρυμα κρίνει ότι πρέπει να απορριφθεί η αίτηση πρόσβασης βάσει μίας από τις εξαιρέσεις που προβλέπονται στο άρθρο 4 του κανονισμού (ΕΚ) αριθ. 1049/2001, η αρνητική απόφαση αποστέλλεται στον αιτούντα χωρίς να ζητηθεί η γνώμη του συντάκτη τρίτου.3. Το Ίδρυμα δίδει ευνοϊκή συνέχεια στην αίτηση χωρίς διαβουλεύσεις με τον συντάκτη τρίτο εφόσον:α) το αιτούμενο έγγραφο έχει ήδη δημοσιοποιηθεί είτε από το συντάκτη του είτε δυνάμει του κανονισμού ή ανάλογων διατάξεων·β) η δημοσιοποίηση, ενδεχομένως εν μέρει, του περιεχομένου του δεν θίγει εμφανώς ένα από τα συμφέροντα που αναφέρονται στο άρθρο 4 του κανονισμού.Άρθρο 6Άσκηση του δικαιώματος πρόσβασης1. Τα έγγραφα αποστέλλονται ταχυδρομικώς, με φαξ ή, εφόσον διατίθεται, με ηλεκτρονικό ταχυδρομείο. Σε περίπτωση ογκωδών ή δύσκολων στον χειρισμό τους εγγράφων, ο αιτών μπορεί να κληθεί να εξετάσει το έγγραφο επί τόπου. Η επιτόπια αυτή εξέταση είναι δωρεάν.2. Εάν το έγγραφο έχει δημοσιευτεί, η απάντηση συνίσταται στην γνωστοποίηση των στοιχείων αναφοράς της δημοσίευσης ή/και του τόπου όπου είναι διαθέσιμο το έγγραφο και, ενδεχομένως, της διεύθυνσης του εγγράφου στην ιστοθέση του Ιδρύματος.3. Εάν ο όγκος των αιτούμενων εγγράφων υπερβαίνει τις είκοσι σελίδες, μπορεί να ζητηθεί από τον αιτούντα να καταβάλει αντίτιμο 0,40 ευρώ ανά σελίδα προσαυξημένο με τα έξοδα αποστολής. Τα σχετικά με άλλα μέσα αποστολής έξοδα αποφασίζονται κατά περίπτωση και δεν μπορούν να υπερβαίνουν ένα εύλογο ποσό.Άρθρο 7Μητρώο εγγράφων1. Προκειμένου να πραγματωθούν τα δικαιώματα των πολιτών δυνάμει του κανονισμού (ΕΚ) αριθ. 1049/2001, το Ίδρυμα προσφέρει πρόσβαση στο μητρώο εγγράφων το οποίο διατίθεται μέσω του δικτυακού τόπου του Ιδρύματος.2. Το μητρώο περιλαμβάνει τον τίτλο του εγγράφου, ένα μοναδικό στοιχείο αναφοράς, το θέμα ή/και μια σύντομη περιγραφή του εγγράφου και την ημερομηνία παραλαβής ή σύνταξής του και της καταχώρισής του στο μητρώο.Άρθρο 8Έγγραφα στα οποία το κοινό έχει άμεση πρόσβαση1. Το παρόν άρθρο εφαρμόζεται αποκλειστικά και μόνον στα έγγραφα που συντάσσονται ή παραλαμβάνονται μετά την ημερομηνία έναρξης εφαρμογής του κανονισμού (ΕΚ) αριθ. 1049/2001.2. Τα ακόλουθα έγγραφα παραδίδονται αυτομάτως κατόπιν αιτήσεως και, στο μέτρο του δυνατού, διατίθενται άμεσα:α) ημερήσιες διατάξεις και τελικά πρακτικά συνεδριάσεων του διοικητικού συμβουλίου και του προεδρείου·β) αποφάσεις που λαμβάνονται από το διοικητικό συμβούλιο και το προεδρείο·γ) τα προερχόμενα από τρίτους έγγραφα που έχουν ήδη δοθεί στη δημοσιότητα από τον συντάκτη τους ή με τη συγκατάθεσή του·δ) τα έγγραφα που έχουν ήδη δημοσιοποιηθεί κατόπιν προγενέστερης αίτησης.Άρθρο 9ΈκθεσηΤο Ίδρυμα δημοσιεύει σε ετήσια βάση ως μέρος της ετήσιας έκθεσης, πληροφορίες σχετικά με την εφαρμογή της παρούσας απόφασης, ειδικότερα στατιστικά στοιχεία σχετικά με τον αριθμό των αιτήσεων πρόσβασης στα έγγραφα του Ιδρύματος, τον αριθμό των αρνήσεων και τον λόγο για τις εν λόγω αρνήσεις.Άρθρο 10Έναρξη ισχύοςΗ παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει από την ημέρα της δημοσίευσής της.Έγινε στο Δουβλίνο, στις 26 Μαρτίου 2004Για το διοικητικό συμβούλιοMarjaana Valkonen(1) ΕΕ L 245 της 29.9.2003, σ. 25.(2) ΕΕ L 145 της 31.5.2001, σ. 43.


title: Απόφαση EUPOL COPPS/1/2009 της Επιτροπής Πολιτικής και Ασφάλειας, της 27ης Μαΐου 2009 , σχετικά με τη σύσταση της Επιτροπής Συνεισφερόντων για την Αστυνομική Αποστολή της Ευρωπαϊκής Ένωσης στα Παλαιστινιακά εδάφη (EUPOL COPPS)

text:
               29.5.2009

               EL

               Επίσημη Εφημερίδα της Ευρωπαϊκής Ένωσης

               L 132/18

      ΑΠΌΦΑΣΗ EUPOL COPPS/1/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 27ης Μαΐου 2009
   σχετικά με τη σύσταση της Επιτροπής Συνεισφερόντων για την Αστυνομική Αποστολή της Ευρωπαϊκής Ένωσης στα Παλαιστινιακά εδάφη (EUPOL COPPS)
   (2009/412/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25, τρίτο εδάφιο,
   την κοινή δράση 2005/797/ΚΕΠΠΑ του Συμβουλίου, της 14ης Νοεμβρίου 2005, σχετικά με την Αστυνομική Αποστολή της Ευρωπαϊκής Ένωσης στα Παλαιστινιακά εδάφη (EUPOL COPPS) (1), και ιδίως το άρθρο 12 παράγραφος 3,
   Εκτιμώντας τα ακόλουθα:

               (1)

               Δυνάμει του άρθρου 12, παράγραφος 3 της κοινής δράσης 2005/797/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τη σχετική απόφαση για την ίδρυση της Επιτροπής Συνεισφερόντων για την EUPOL CORPS.

               (2)

               Τα συμπεράσματα του Ευρωπαϊκού Συμβουλίου του Γκέτεμποργκ της 15ης και 16ης Ιουνίου 2001 καθορίζουν κατευθυντήριες γραμμές και πρακτικές ρυθμίσεις για τις συμβολές τρίτων κρατών σε αστυνομικές αποστολές. Στις 10 Δεκεμβρίου 2002, το Συμβούλιο ενέκρινε το έγγραφο με τίτλο «Διαβουλεύσεις και ρυθμίσεις για τη συμβολή κρατών μη μελών της ΕΕ στις επιχειρήσεις μη στρατιωτικής διαχείρισης κρίσεων της ΕΕ», στο οποίο αναπτύσσονται περαιτέρω οι ρυθμίσεις για τη συμμετοχή τρίτων κρατών σε επιχειρήσεις μη στρατιωτικής διαχείρισης κρίσεων, συμπεριλαμβανόμενης της σύστασης Επιτροπής Συνεισφερόντων.

               (3)

               Η Επιτροπή Συνεισφερόντων EUPOL COPPS θα πρέπει να διαδραματίσει βασικό ρόλο στην καθημερινή διαχείριση της αποστολής. Θα πρέπει να αποτελέσει το κύριο φόρουμ εντός του οποίου συζητούνται όλα τα προβλήματα σχετικά με την καθημερινή διαχείριση της αποστολής. Η ΕΠΑ, η οποία ασκεί τον πολιτικό έλεγχο και έχει τη στρατηγική διεύθυνση της αποστολής, θα πρέπει να λαμβάνει υπόψη της τις γνώμες της Επιτροπής Συνεισφερόντων,

         ΑΠΟΦΑΣΙΖΕΙ:
   Άρθρο 1
   Σύσταση
   Συνιστάται Επιτροπή Συνεισφερόντων (ΕπΣ) για την Αστυνομική Αποστολή της Ευρωπαϊκής Ένωσης στα Παλαιστινιακά εδάφη (EUPOL COPPS).
   Άρθρο 2
   Καθήκοντα
   1.   Η ΕπΣ μπορεί να διατυπώνει γνώμες. Η ΕΠΑ λαμβάνει υπόψη τις γνώμες αυτές, ασκεί τον πολιτικό έλεγχο και έχει τη στρατηγική διεύθυνση της αποστολής.
   2.   Η εντολή καθηκόντων της ΕπΣ καθορίζεται στο έγγραφο με τίτλο «Διαβουλεύσεις και ρυθμίσεις για τη συμβολή κρατών μη μελών της ΕΕ στις επιχειρήσεις μη στρατιωτικής διαχείρισης κρίσεων της ΕΕ».
   Άρθρο 3
   Σύνθεση
   1.   Όλα τα κράτη μέλη της ΕΕ δικαιούνται να παρίστανται στις συζητήσεις της ΕπΣ. Ωστόσο, μόνον τα συνεισφέροντα κράτη λαμβάνουν μέρος στην καθημερινή διαχείριση της αποστολής. Οι αντιπρόσωποι των τρίτων κρατών που συμμετέχουν στην αποστολή μπορούν να παρίστανται στις συνεδριάσεις της ΕπΣ. Αντιπρόσωπος της Επιτροπής των Ευρωπαϊκών Κοινοτήτων μπορεί επίσης να παρίσταται στις συνεδριάσεις της ΕπΣ.
   2.   Η ΕπΣ ενημερώνεται τακτικά από τον Αρχηγό της αποστολής.
   Άρθρο 4
   Πρόεδρος
   Για την EUPOL CORPS, η ΕπΣ προεδρεύεται, σύμφωνα με τις ρυθμίσεις που αναφέρονται στο άρθρο 2 παράγραφος 2, από αντιπρόσωπο του γενικού γραμματέα/Ύπατου Εκπροσώπου, σε στενή διαβούλευση με την προεδρία.
   Άρθρο 5
   Συνεδριάσεις
   1.   Η ΕπΣ συγκαλείται από τον Πρόεδρο σε τακτική βάση. Όταν οι περιστάσεις το απαιτούν, είναι δυνατόν να συγκαλούνται έκτακτες συνεδριάσεις με πρωτοβουλία του Προέδρου ή έπειτα από αίτηση αντιπροσώπου συμμετέχοντος κράτους.
   2.   Ο πρόεδρος διανέμει εκ των προτέρων μια προσωρινή ημερήσια διάταξη και τα έγγραφα που αφορούν τη συνεδρίαση. Ο πρόεδρος είναι υπεύθυνος για τη διαβίβαση των αποτελεσμάτων των συζητήσεων της ΕπΣ στην ΕΠΑ.
   Άρθρο 6
   Εμπιστευτικότητα
   1.   Σύμφωνα με την απόφαση 2001/264/ΕΚ του Συμβουλίου της 19ης Μαρτίου 2001 (2), οι κανονισμοί ασφαλείας του Συμβουλίου εφαρμόζονται στις συνεδριάσεις και εργασίες της ΕπΣ. Ειδικότερα, οι αντιπρόσωποι στην ΕπΣ διαθέτουν τις κατάλληλες άδειες ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού μυστικού.
   Άρθρο 7
   Παραγωγή αποτελεσμάτων
   Η παρούσα απόφαση παράγει αποτελέσματα από την ημέρα της έκδοσής της.

      Έγινε στις Βρυξέλλες, στις 27ης Μαΐου 2009.

            Για την Επιτροπή Πολιτικής και Ασφάλειας

            Ο Πρόεδρος

         I. ŠRÁMEK

      (1)  ΕΕ L 300 της 17.11.2005, σ. 65.

      (2)  ΕΕ L 101 της 11.4.2001, σ. 1.


Avis juridique important

|

31992D0278

92/278/ΕΟΚ: Απόφαση του Συμβουλίου της 18ης Μαΐου 1992 με την οποία επιβεβαιώνεται η εδραίωση του κέντρου βιομηχανικής συνεργασίας ΕΚ-Ιαπωνίας

Επίσημη Εφημερίδα αριθ. L 144 της 26/05/1992 σ. 0019 - 0019

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Μαΐου 1992  με την οποία επιβεβαιώνεται η εδραίωση του κέντρου βιομηχανικής συνεργασίας ΕΚ-Ιαπωνίας  (92/278/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το κέντρο βιομηχανικής συνεργασίας ΕΚ-Ιαπωνίας ιδρύθηκε το 1986 προκειμένου να συμβάλει στη βιομηχανική συνεργασία μεταξύ της Κοινότητας και της Ιαπωνίας-  ότι το Συμβούλιο στα συμπεράσματα του Μαρτίου του έτους 1987 σημείωσε με ενδιαφέρον την έναρξη της δοκιμαστικής φάσης του κέντρου και εξέφρασε την ικανοποίησή του για τη συμβολή της βιομηχανίας στην πραγματοποίησή του-  ότι, στις 26 Νοεμβρίου 1990, το Συμβούλιο ενέκρινε τα πορίσματα που περιλαμβάνονται στην ανακοίνωση της Επιτροπής σχετικά με τη βιομηχανική πολιτική σε ανοικτό και ανταγωνιστικό περιβάλλον-  ότι η Επιτροπή εκλήθη να συνεχίσει τις εργασίες της στον τομέα της βιομηχανικής πολιτικής, λαμβάνοντας ιδίως υπόψη:  - την εξέλιξη της οικονομικής κατάστασης και τις στρατηγικές των κυριοτέρων κοινοτικών βιομηχανικών χώρων και των πρόσφατα εκβιομηχανισθεισών χωρών,  - την ανάγκη να χρησιμοποιούνται καταλλήλως τα μέσα που διαθέτει η Κοινότητα έτσι ώστε να ενισχύονται οι τεχνολογικές ικανότητες και η ανταγωνιστικότητα της ευρωπαϊκής βιομηχανίας-  ότι οι δραστηριότητες του κέντρου βιομηχανικής συνεργασίας ΕΚ-Ιαπωνίας συμβάλλουν στο έργο που επιτελεί η Κοινότητα στον τομέα της βιομηχανικής πολιτικής-  ότι το κέντρο βιομηχανικής συνεργασίας ΕΚ-Ιαπωνίας συγχρηματοδοτείται από το γενικό προϋπολογισμό των Ευρωπαϊκών Κοινοτήτων, το ΜΙΤΙ και τις εισφορές από τη βιομηχανία και των δύο πλευρών-  ότι το κέντρο βιομηχανικής συνεργασίας ΕΚ-Ιαπωνίας, η διαχείριση του οποίου μέχρι σήμερα γίνεται ως εάν επρόκειτο για ένα πειραματικό σχέδιο, απέδειξε τη δραστηριότητά του διοργανώνοντας κυρίως προγράμματα κατάρτησης στον τομέα της διαχείρισης για ένα  ολοένα και αυξανόμενο αριθμό στελεχών επιχειρήσεων της Κοινότητας, και παρέχοντας πληροφορίες για το ιαπωνικό βιομηχανικό περιβάλλον-  ότι η εποπτεύουσα επιτροπή του κέντρου βιομηχανικής συνεργασίας ΕΚ-Ιαπωνίας κατέληξε στο συμπέρασμα ότι οι δραστηριότητές του είναι ιδιαίτερα θετικές και αξίζουν ενεργή υποστήριξη εκ μέρους των δύο κύριων χρηματοδοτών, της Επιτροπής και του ΜΙΤΙ, και  ότι το εν λόγω κέντρο πρέπει να εδραιωθεί-  ότι, ως εκ τούτου, η προτεινόμενη εδραίωση πρέπει να επιβεβαιωθεί και το κέντρο βιομηχανικής συνεργασίας ΕΚ-Ιαπωνίας πρέπει να συσταθεί ως απόρροια κοινής πρωτοβουλίας Κοινότητας-Ιαπωνίας-  ότι η συνθήκη δεν προβλέπει, για την έκδοση της παρούσας απόφασης, άλλες εξουσίες δράσης από εκείνες του άρθρου 235,  ΑΠΟΦΑΣΙΖΕΙ:  Άρθρο 1  Η εδραίωση του κέντρου βιομηχανικής συνεργασίας ΕΚ-Ιαπωνίας, καθώς και η δημιουργία του ως έργο κοινής πρωτοβουλίας της Κοινότητας και της Ιαπωνίας, επιβεβαιώνονται εξ ονόματος της Ευρωπαϊκής Οικονομικής Κοινότητας.  Άρθρο 2  Σκοπός του κέντρου βιομηχανικής συνεργασίας ΕΚ-Ιαπωνίας είναι να συμβάλει στη βιομηχανική συνεργασία μεταξύ της Κοινότητας και της Ιαπωνίας, ιδίως με τη διοργάνωση προγραμμάτων κατάρτισης στον τομέα της διαχείρισης, για τα στελέχη ευρωπαϊκών  επιχειρήσεων, την παροχή πληροφοριών σχετικά με το ιαπωνικό επιχειρηματικό περιβάλλον, τις δυνατότητές της και την προσφορά προγραμμάτων για ευρωπαίους ειδικευμένους στην εναλλακτική ενέργεια.  Άρθρο 3  Το κέντρο βιομηχανικής συνεργασίας ΕΚ-Ιαπωνίας είναι εγκατεστημένο στο Τόκιο, Ιαπωνία.  Άρθρο 4  Το κέντρο βιομηχανικής συνεργασίας ΕΚ-Ιαπωνίας συγχρηματοδοτείται από την ιαπωνική κυβέρνηση, την Κοινότητα και χρηματοδότες του ιδιωτικού τομέα.  Άρθρο 5  Η παρούσα απόφαση παράγει αποτελέσματα από τη δημοσίευσή της. Βρυξέλλες, 18 Μαΐου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. C 173 της 4. 7. 1991, σ. 4. (2) ΕΕ αριθ. C 94 της 3. 4. 1992.